title: Buffy Summers

text: Surullinen Buffy siirtyy U.S Sunnydaleen opiskelemaan Willown kanssa. Willow seurustelee ihmissusi Ozin kanssa ja Xander entisen demonin Anyan kanssa, joten Buffy tuntee olonsa ulkopuoliseksi. Buffy kuitenkin ihastuu Parker nimiseen poikaan. Hyväuskoinen Buffy päätyy makaamaan tämän kanssa. Poika jättää Buffyn heti sen jälkeen ja taas Buffyn sydän murskataan. Buffy päätyy ryyppäämään mieslauman kanssa onnettomana ja muuttuu luolamieheksi.


title: Buffy Summers

text: Pikku hiljaa Buffy pääsee Parkerin muistosta eroon ja ihastuu Riley Finn nimiseen sotilaaseen. Sirun saanut Spike ja Buffy eivät voi sietää toisiaan, mutta joutuvat työskentelemään yhdessä selvittääkseen sisseistä jotain. Rileyn ja Buffyn suhde syvenee seurusteluun. Buffy yrittää samalla myös lohduttaa apaattista Willowta Ozin lähdön jälkeen. Riley on ainoa poika tähän mennessä, joka ei jätä Buffya seksin jälkeen. Rileysta tulee Buffylle todella tärkeä ja lievittää huomattavasti Angelin jättämää tuskaa. Faith joka vaihtaa ruumiita Buffyn kanssa ja makaa Rileyn kanssa Buffyna, jäähgyttää hieman parin välejä.


title: Buffy Summers

text: Faith karkaa Los Angelesiin ja Buffy menee koston himoisena perässä. Faith kuitenkin tajuaa virheensä ja Angel ottaa tämän suojiinsa. Kiukkuinen Buffy tulee valmiina tappamaan Faithin, koska luulee Angelin olevan vaarassa. Angel kumminkin suojelee Faithia ja loukkaa Buffyn tunteita. Sunnydalessa Riley ja Buffy selvittävät välinsä.


title: Buffy Summers

text: Buffy pyytää Gilesin takaisin valvojakseen. Buffy saa myös pikkusisaren, joka on mystinen avain. Spike ihastuu Buffyyn, mutta Buffy ei tiedä. Buffyn äidillä on aivokasvain ja tämä joutuu sairaalaan.


title: Buffy Summers

text: Spike näyttää Buffylle, että hänen poikaystävänsä antaa vampyyrien purra itseään. Buffy raivostuu Rileylle ja Riley lähtee. Taas Buffyn sydän rikotaan. Spike on onnellinen Rileyn lähdöstä, mutta hänen sattuu katsoa Buffya onnettomana. Buffy saa myös tietää Spiken ihastuksesta.


title: Buffy Summers

text: Buffy löytää aivoverenvuotoon kuolleen äitinsä, ja äidin kuolema on kova kolaus kaikille. Angel saapuu lohduttamaan Buffya, joka pelkää tulevaa vastuutaan. Buffy pelkää tappaja kykynsä vievän häneltä kyvyn rakastaa jä hän ryhtyy selvittämään sitä Gilesin kanssa.


title: Buffy Summers

text: Spiken Buffy-robotti valmistuu ja Spike saa tyttöystävän. Buffyn ystävät kumminkin näkevät sen ja luulevat Buffyn palanneen. Anya ja Xander näkevät Spiken ja robotin naivan hautausmaalla ja luulevat Buffyn seonneen. Buffy palaa takaisin ja heidän pitää pelastaa Spike Glorylta, ettei tämä paljasta Dawnia. Buffy-robottin huomatessaan, Buffy ei tule iloiseksi. Buffy suutelee Spikea kiitokseksi. Glory saa lopulta Dawnin ja avaa portaalin. Buffy ymmärtää nyt mitä "Kuolema on lahjasi" tarkoittaa. Buffy hyppää portaaliin ja sulkee sen verellään. Kuollut Buffy makaa alhaalla ja hänet haudataan.


title: Buffy Summers

text: Willow haluaa tuoda Buffyn takaisin. Anya, Xander ja Tara auttavat häntä, mutta muille ei kerrota suunnitelmista. Buffy herää arkustaan ja joutuu kaivamaan tiensä ulos, mutta muut luulevat taian epäonnistuneen. Šokissa oleva Buffy luulee olevansa Helvetissä, koska kaupunki on lähes kokonaan tuhottu. Dawn vie hiljaisen siskonsa kotiin. Buffy ei ole juurikaan innoissaan paluustaan. Spike suuttuu, koska Buffy on voinut tulla takaisin vääränlaisena. Buffy välttelee ystäviensä katsekontaktia ja menee nukkumaan. Buffy paljastaa Spikelle olleensa taivaassa, mutta muille hän väittää olleensa Helvetissä. Buffy on jopa vihainen Willowlle, koska hän palautti Buffyn.


title: Buffy Summers

text: Spiken ja Buffyn välit lämpenevät, koska Spike tuntuu olevan ainoa joka ymmärtää. Buffyn salaisuus taivaasta paljastuu myös muille Buffyn laulussa Give me something to sing about. Musiikkidemonin kaikottua Buffy hakee lohtua Spikesta Bonzen ulkopuolella ja he suutelevat.


title: Buffy Summers

text:
Willow haluaa korjata virheensä ja poistaa Taralta ja Buffylta pahat muistot, mutta hänen taikansa menee pieleen ja kaikki menettävät muistinsa. Muistinsa palattua onneton Buffy hakee taas lohtua Spiken suutelemisesta. Buffylla on myös selviä rahaongelmia.
Spike huomaa voivansa satuttaa Buffya saamatta siitä yleensä seuraavaa päänsärkyä ja pari päätyy taistelemaan toisiaan vastaan sortuvassa talossa. Masokistisen hakkaamisen jälkeen Buffy ja Spike tippuvat kellariin harrastamaan ensimmäistä kertaa yhdessä seksiä. Buffya kaduttaa tapahtunut ja hän yrittää kiistää sen.


title: Buffy Summers

text: Willow päättää lopettaa taikuuden harjoittamisen aiheutettuaan kolarin, jossa Dawn loukkaantuu. Willow pystyy olemaan tekmättä taikoja, mutta Buffy muuttuu näkymättömäksi ja käyttää heti tilaisuuden Spiken kanssa makaamiseen. Palattuaan näkyväksi, Buffy kertoo ettei halua enää kuolla. Buffylla on silti seksiriippuvuus, joka ei tunnu hellittävän. Buffy joutuu töihin Doublemeatplaceen. Uupunut Buffy hakee tauollaan taas lohtua Spikesta, mutta Buffy ei tunnu nauttivan tilanteestaan. Lopulta Tara saa selville Buffyn suhteen ja Buffy halveksii itseään. Vaikka Buffy tuntee itsensä likaiseksi ja halvaksi, hän jatkaa Spiken kanssa makaamista. Spike ja Buffy päätyvät jopa naimaan julkisesti Bronzessa Buffyn ystävien yläpuolella.


title: Buffy Summers

text: Buffy luulee tappaneensa erään tytön ja lähtee tunnustamaan tekoaan. Spike yrittää estää ja antaa Buffyn hakata itseään, Buffy hakkaa omaa itseinhoaan, mutta lähtee silti tunnustamaan. Buffy tajuaa trion olevan tämän takana ja lähtee. Riley saapuu takaisin kaupunkiin hämmentämään tilannetta ja repii Buffyn vanhat haavat auki. Kuullessaan Rileyn olevan naimisissa, Buffy päätyy taas makaamaan Spiken kanssa. Nyt Buffy kuitenkin saa Rileyn lähdöstä riittävästi itsetuntoaan takaisin, että kertoo Spikelle suhteen olevan ohi.


title: Buffy Summers

text: Xander jättää Anyan alttarille, jonka seurauksena onnettomat Anya ja Spike päätyvät yhteen. Buffy loukkaantuu nähdessään tämän trion kameroista ja Xander aikoo tappaa Spiken. Buffy menee väliin ja Spike kertoo maanneensa Buffyn kanssa. Buffyn ja Xanderin välit jäähtyvät ja se saa Buffyn surulliseksi. Buffy hajottaa trion ja Warren palaa kostamaan. Buffy ja Xander tekevät sovinnon, kun Warren ampuu Buffyn ja Taran. Buffy kiidätetään sairaalaan ja rakkaansa kuolemasta suuttunut Willow pelastaa Buffyn magialla. Willow saa liikaa voimaa ja haluaa tuhota maailman, mutta Xander estää häntä. Buffy lupaa näyttää Dawnille maailmaa.


title: Voiton aukio

text:
Voiton aukio (, ) on Valko-Venäjän pääkaupunki Minskin valtaväyliin kuuluvan, keskustasta koilliseen johtavan Itsenäisyyden valtakadun () keskivaiheilla sijaitseva, nähtävyytenäkin tunnettu aukio.
Voiton aukion näkyvin symboli on 38-metrinen Voiton monumentti, jonka huipulle on sommiteltu Neuvostoliiton korkein toisen maailmansodan sotilasansiomerkki, Voiton ritarikunnan kunniamerkki. Arkkitehtien G. Zaborski (1909–1999) ja V. Korol (1912–1980) suunnittelema monumentti vihittiin vuonna 1954, kun oli kulunut 10 vuotta kaupungin vapautumisesta fasistisen Saksan vallasta 2. maailmansodassa. Monumentin tyven neljällä sivustalla on kuvanveistäjien Z. Azgur, A. Benbel, A. Glebov ja S. Selihanov reliefiteokset. Muistomerkin juurella palaa "ikuinen tuli", joka sytytettiin heinäkuussa 1961.


title: Voiton aukio

text: Aukion muoto oli aiemmin ympyrämäisempi ja sitä reunustavat kaksi kaarevaa asuinrakennuksta rakennettiin vuosina 1936–39; rakennukset valmistuivat lopullisesti vasta vuonna 1947 arkkitehti R. Stollerin suunnitelman mukaan. Näiden kahden rakennuksen katolla lukee: "Kansan urotyöt eivät kuole" (). Aukion uudempi arkkitehtuurinen kokonaisuus pohjautui arkkitehtien N. Androsov ja N. Trahtenberg ja kumppaneiden yleissuunnitelmaan vuodelta 1946. Monumentin ja aukion kehittämisen ohella (1954) aukion laidalle valmistui vuosina 1950–56 asuinrakennuksia, joiden suunnittelijoina olivat arkkitehdit M. Barš sekä L. ja G. Aranauskas.


title: Voiton aukio

text: Aukion nimenä oli aluksi sen aiemman muodon vuoksi Ympyräaukio (). Vielä 1948 julkaistussa postimerkissä käytetään tätä nimeä. Aukiota ryhdyttiin kuitenkin vuoden 1958 jälkeen kutsumaan virallisissa yhteyksissä Voiton aukioksi.


title: Voiton aukio

text: Aukiolla on nykyään soikion muotoinen, valtatien ympäröimä keskusosa. Uusi muoto syntyi vuosien 1985 (sodan päättymisen 40-vuotisjuhla) ja 2003 uudelleenrakentamisen tuloksena. Voiton monumentin edustalla olevaa kadun rajaamaa keskusosaa jatkettiin ja uusia alikulkuja rakennettiin. Vuonna 1984 muistomerkin alle avattiin Minskin metron on Voiton aukion metroasema (Ploštša Peramohi) sisäänkäynteineen (arkkitehdit B. Larchenko, B. Shkolnikov, K. Viazchik). Aukion alla kulkevaan käytävään rakennettiin ympyränmuotoinen muistohalli toisen maailmansodan uhreille ja Valko-Venäjän 566 vapautustaistelusta palkitulle, sodassa menehtyneelle Neuvostoliiton sankarille. Neuvostoliiton 12 sankarikaupungista muistuttaa graniittisen, kultaisella tähdellä koristeltujen nimilaattojen sommitelma. Voiton aukion muistomerkille pääsee valtatien alikulkuun käytettyjen ja metroasemalle johtavien alikulkukäytävien kautta.


title: Voiton aukio

text: Voiton aukion lounaisreunasta pääsee Minskin suurimpiin puistoihin kuuluvaan Gorkin puistoon.


title: Kateryna Kozlova

text: Kateryna Kozlova (s. 20. helmikuuta 1994 Mykolajiv) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 62 helmikuussa 2018 ja nelinpelissä sijalla 139 lokakuussa 2012. Hän on voittanut urallaan viisi ITF-turnausta kaksinpelissä ja 13 nelinpelissä. Lisäksi hänellä on yksi WTA 125k -turnauksen voitto kaksinpelissä.


title: Avomaat

text: Avomaat ovat lähinnä peltoja, kasvimaita ja laitumia. Viljelyn ja laiduntamisen historialle olivat merkityksellisiä muutkin aukeat paikat, kuten niityt, rannat, hakkuuaukeat ja metsäpaloalueet. Nämä alueet ovat myös lintujen suosimia alueita. Luonnonvaraiset niityt ja kosteikot ovat monien lintujen elinympäristöjä. Myös entisajan metsälaitumet, hakamaat ja lehdesniityt olivat monille linnuille hyviä elinympäristöjä.


title: Avomaat

text: Kun ihminen oppi käyttämään tulta, alettiin pian sen avulla raivata avomaita, joilla oli helpompi havaita petoeläimet ja vieraat ihmisryhmät kuin metsän keskeltä. Avomaat olivat myös metsää suotuisampia elinympäristöjä laiduntaville riistaeläimille. Metsien polttamisen riistaeläinten laitumiksi on saattanut edeltää eläinten kesyttämistä ja siirtymistä karjan paimentamiseen.


title: Avomaat

text: Jääkauden jälkeen ilmasto lämpeni ja paljon riistaeläimiä siirtyi pohjoisemmaksi. Osa ihmisistä seurasi niitä pohjoiseen, mutta osa jäi etelään. Heille tuli riistaeläinten vähentyessä tarve löytää uusi elinkeino. Todennäköisesti tämä seikka johti maanviljelyksen alkuun Lähi-idässä noin 10 000 vuotta sitten. Muita varhaisia maanviljelysalueita ovat Uusi-Guinea, Kiina ja nykyisen latinalaisen Amerikan alue.


title: Avomaat

text: Varhaisimmin viljeltyä viljaa olivat ohra ja vehnä. Viikuna tunnettiin kuitenkin jo ennen viljakasveja.


title: Avomaat

text:
Peltoihin kuuluvia avomaita ovat viljapellot, puutarhat, kasvimaat, kesannot ja laitumet. Entisaikaan eläimet laidunsivat luonnonniityillä ja metsissä,
mutta nykyisin ne laiduntavat maatilojen laitumilla.


title: Avomaat

text: Puutarhakasveista avomailla viljellään mansikkaa, vihanneksia ja juureksia. Monet puutarhakasvit kasvatetaan keväällä kasvihuoneessa ja istutetaan myöhemmin avomaalle. Avomaalla hallan uhka on suurempi kuin kasvihuoneessa. Tätä hallan uhkaa voidaan torjua käyttämällä kateharsoa.


title: Optinen laitos

text: Optinen Laitos, lyhenne "OptL", oli Suomen puolustusvoimiin kuulunut laitos, jonka toimialaan kuuluivat optisten laitteiden korjaus, kunnossapito ja valmistus. laitos valmisti sinkojen tähtäimiä ja linssejä, korjasi kiikareita, etäisyysmittareita, tähtäinkiikareita ja periskooppeja.


title: Optinen laitos

text: Optisella laitoksella myös suunniteltiin ja valmistettiin omia optisia laitteita puolustuslaitoksen käyttöön.


title: Optinen laitos

text: Laitos perustettiin vuonna 1940 nimellä Puolustuslaitoksen Optillinen Laitos, lyhenne Pl.O.L.


title: Optinen laitos

text: Laitos toimi mm. jatkosodan aikana Helsingin Katajanokalla Merikasarmin alueella, mutta kaupungin pommitusten vuoksi se siirrettiin länsirannikolle Kaskisiin. Katajanokan aikoina se toimi samassa rakennuksessa Huoltokoulu 1:n kanssa, jolla oli yhteyksiä Asekouluun yksiköitä yhdistävien tähtäimiin liittyvien korjaustoimien takia.


title: Optinen laitos

text: Optisen Laitoksen johtajana toimi 1955-1961 everstiluutnantti Erkki Vara laitoksen ollessa Asekoulun Optinen osasto. Itsenäisen laitoksen johtajaksi tuli hänen jälkeensä insinöörieverstiluutnantti Usko Järvinen 1961-1976. Laitoksen korjaamon johtajana toimi mm. sotilasteknikko, myöh. insinöörieverstiluutnantti, aseinsinööri Tapio Suihko.


title: Optinen laitos

text: Laitoksen historiasta on kirjoitettu Optinen laitos – Linnoitusperiskoopista valonvahvistimeen 1940-2000+ -niminen teos (tekijä: Aimo Nalli, ISBN: 952-91-1758-2, julkaisupaikka: Lievestuore, julkaistu: 2000).


title: Optinen laitos

text: Laitoksen toiminnot yhdistettiin myöhemmin Lievestuoreen Varikkoon Laukaan Lievestuoreella.


title: Paratiisi

text: Paratiisi on yliluonnollinen maailma, jota pidetään toivottavana ja johon pääsyä pidetään tavoittelemisen arvoisena. Paratiisit ovat usein ihanteellista maisemaa muistuttavia elinympäristöjä, jotka ovat esteettisiä, yltäkylläisiä, onnellisia ja vaarattomia. Käytännössä kaikissa traditioissa on jonkinlainen paratiisikäsitys, mutta niiden paratiisit muistuttavat paljon toisiaan. Paratiisi voi olla eri kulttuureissa joko ihmiskunnan alku- ja loppukoti tai paikka, johon mennään kuoleman tai jonkin suuren mullistuksen jälkeen.


title: Paratiisi

text: Sana "paratiisi" on peräisin avestan kielen sanasta "paridaeza" ("pari", ympäri; "daeza", muuri), joka tarkoittaa muurin ympäröimää puutarhaa. Persian kieleen sana omaksuttiin muodossa "paridaida". Paratiisi-nimitystä käytettiin Persiassa ensimmäisen vuosituhannen eaa. alkupuolella viinitarhoista, hedelmäpuutarhoista, metsistä, taimikoista ja talleista, joissa oli puita ja muuta kasvillisuutta, puroja ja riistaa kuninkaallisille metsästettäväksi. Persiasta sanan omaksuivat kreikkalaiset muodossa "paradeisos" ja myöhemmin roomalaiset muodossa "paradisos". Hepreaan sana lainattiin muodossa "pardes".


title: Paratiisi

text: Paratiisit ovat yliluonnollisia ja toiveenomaisia maailmoja, joihin pääsyn tiellä on jokin yliluonnollinen tapahtuma tai toimija. Paratiisit ovat usein jumalan luomia. Monissa kuvauksissa paratiisiin voi päästä vain kuoleman kautta.


title: Paratiisi

text: Myyttien paratiisit voidaan jakaa kolmeen lajiin. Paratiisi voi olla ihmiskunnan onnellinen alkukoti, jonne palaaminen on ihmisen lopullinen tavoite. Paratiisi voi myös olla paikka, jonne kuolleet siirtyvät kuolemansa jälkeen jatkamaan elämäänsä, yleensä ikuisesti. Tällaiseen paratiisiin pääsy edellyttää usein oikeanlaista elämistä tässä maailmassa. Kolmas paratiisin laji on tässä maailmassa ja elämässä todeksi tuleva maailma: Jumala hävittää vanhan maailman ja luo tilalle maanpäällisen paratiisin, täydellisen aikakauden, jossa valitut saavat jatkaa elämäänsä joutumatta kuitenkaan kuolemaan sitä varten. Ajatus paratiisista alkukotina esiintyy esimerkiksi Raamatussa ja afrikkalaisissa mytologioissa. Apokalyptinen hävityksen kautta syntyvä maanpäällinen paratiisi esiintyy muun muassa Raamatun profetioissa ja monissa nykyajan kulteissa.


title: Paratiisi

text: Paratiisit voi myös jakaa niiden ominaisuuksien perusteella ”abstrakteihin” ja ”konkreettisiin”. Abstraktit paratiisit ovat uskonoppineiden muotoilemia teologisia oppirakennelmia. Kristinuskossa tällaiseen paratiisiin viitataan yhteytenä Pyhään Henkeen ja hindulaisuudessa vapautumisena jälleensyntymisen kierrosta ja sulautumisena johonkin käsittämättömään voimaan. Buddhalaisille paratiisi on myös nirvana, joka on enemmänkin tila kuin paikka. Konkreettiset paratiisit ovat helpommin ymmärrettäviä kuin abstraktit, ja ne välittyvät suullisena perinteenä sukupolvelta toiselle. Ne ovat myös usein virallisten dogmien torjumia. Konkreettisia paratiiseja esiintyy kaikissa traditiossa, mutta abstrakteja paratiiseja esiintyy vain niissä, joissa on vakiintunut teologinen oppi, kuten laajimmalle levinneissä maailmanuskonnoissa.


title: Paratiisi

text: Koska konkreettiset paratiisit siirtyvät sukupolvelta toiselle suullisesti, niistä on jäänyt usein vain vähän jälkiä. Niitä on kuitenkin saatu tallennettua esimerkiksi löytöretkien kautta. Konkreettiset paratiisit ovat laajalle levinneitä, ja niissä on huomattavan paljon yhteistä. Konkreettinen paratiisi on kokijan omaa arkiympäristöä muistuttava elinympäristö. Siellä on kuitenkin runsaasti eloonjäämisen kannalta tärkeitä resursseja, kuten vettä, ruokaa ja suojaa. Paratiiseissa on myös paljon kaunista, kuten kukkia, hedelmäpuita, jalokiviä ja palatseja. Elämä on paratiisissa säännönmukaisesti helppoa, onnellista ja riskitöntä. Uhat kuten sodat, sairaudet, puutteet ja kuolema puuttuvat paratiiseista. Myöskään paikallisessa arkiympäristössä tuntemattomia asioita ei paratiiseissa esiinny. Jotkin eläimet ja kasvit saattavat kuitenkin käyttäytyä epätavallisesti, kuten ruohoa syövät leijonat, timantteja kasvavat puut tai perhoseksi muuttuvat ihmiset. Paratiisit sijaitsevat usein jossain kaukaisessa paikassa luonnonesteen takana. Merten rannoilla elävien kansojen paratiisit ovat usein kaukaisella saarella, ja Himalajan kansojen paratiisit ovat luoksepääsemättömän vuoriston laaksossa.


title: Paratiisi

text: Uskontotutkija Jani Närhen (2009) mukaan paratiisien samankaltaisuudet toisistaan riippumattomien kulttuurien välillä johtuvat ihmisen mielen samankaltaisuudesta eri puolilla maailmaa. Mieli tuottaa säännönmukaisesti samankaltaisia ideaalisia kuvauksia paratiisinkaltaisista ympäristöistä. Näillä geneettisesti periytyvillä mielen mekanismeilla on paratiisimielikuvista riippumaton adaptiivinen tehtävä, joka kytkeytyy välittömiin eloonjäämisen ongelmiin. Toisaalta toistensa kanssa läheisesti vuorovaikutuksessa olevien kulttuurien paratiisikertomuksissa on paljon myös toisilta kulttureilta suoraan omaksuttuja piirteitä.


title: Paratiisi

text: Paratiisien erot johtuvat kulttuurien eroista. Kunkin kulttuurin paratiisikäsitystä muokkaavat etenkin alueen eliöstö, kulttuuriset hyvinvoinnin symbolit sekä paikalliset rakennukset ja esineistö.


title: Paratiisi

text: Ympäristöpsykologisen habitaattiteorian mukaan ihmistä miellyttävät intuitiivisesti maisemat, jotka tarjoavat mahdollisuuksia, näköaloja ja suojapaikkoja. Tällaisen maiseman peruspiirteisiin kuuluvat etenkin vesi, vehreys, näkösuoja ja samalla hyvä näkyvyys, monimuotoisuus kuten kumpuileva maasto, kirkkaat värit, luonnontilaisuus sekä tuttuus. Sen sijaan esimerkiksi kuivuus, liiallinen avoimuus tai näkyvyyden puute vähentävät maiseman mieluisuutta. Tällaiset preferenssit ovat yhteisiä ihmisille kulttuurista riippumatta. Närhen (2009) mukaan paratiisiympäristöt ovat aina noudattaneet monin tavoin juuri tällaisia ihmiselle lajiominaisia ympäristöpreferenssejä. Tämä on edesauttanut paratiisiuskomusten tuttuutta, mieluisuutta ja niiden siirtymistä kertojalta kuulijalle. Konkreettiset paratiisit ovat kognitiivisesti optimaalisia, koska ne sisältävät niiden poikkeuksellisuutta korostavia liioiteltuja ominaisuuksia. Ne ovat rajoitetusti intuitionvastaisia, aktivoivat samoja mielen tiedonkäsittelyn mekanismeja kuin muutkin yliluonnolliset asiat, ovat konkreettisina relevantteja, ovat osa uskottavia myyttisiä kertomuksia ja sopivat ihmisen kognitiiviseen arkkitehtuuriin paremmin kuin abstraktit paratiisit.


title: Paratiisi

text: Paratiisit ovat ikuisia: niissä elämä jatkuu aina samanlaisena ja yhtä onnellisena. Ikuinen elämä on yhdistetty paratiisiin, koska se on nähty yleensä haluttavana asiana. Samankaltaisuuden toistumisesta aiheutuva habitaatio, eli ärsykkeeseen tottuminen, sekä ihmistä motivoivien haasteiden ja vaikeuksien puuttuminen paratiiseissa voidaan kuitenkin nähdä ristiriitaisena piirteenä onnellisuuden tavoittelun ihanteen kanssa. Tämän vuoksi paratiisissa asuvan ihmisen mielen täytyisikin luultavasti erota tunnetusta ihmismielestä, jotta hän tuntisi itsensä onnelliseksi.


title: Paratiisi

text: Muinaisten sumerilaisten vanhimmat säilyneet paratiisimyytit on löydetty savitauluista noin vuodelta 2100 eaa. Sumerilaiset sijoittivat paratiisinsa maan päälle. Heidän paratiisissaan, jumalten asuttamassa Dilmunissa, oli hedelmällistä, oikeudenmukaista, nautinnollista ja kaunista. Siellä oli raikasta vettä, sankkoja metsiä ja puutarhoja, mutta vaikeuksia, kuten sairauksia, nälkää, sotaa, kuolemaa tai surua, ei ollut. Dilmun sijaitsi pyhällä vuorella idässä, mutta sen tarkka sijainti oli epämääräinen, eikä sitä siksi voinut vallata tai tuhota. Sumerilaisille paratiisi oli eettisen elämän malli.


title: Paratiisi

text: Sumerilaiset kertoivat luomistarujaan ja paratiisimyyttejään jumaltarujensa johdantoina. Ne esittelivät maailman sellaisena kuin se oli parhaimmillaan, ilman katastrofeja, sotia ja väkivaltaa. Sumerilaisten vedenpaisumusmyytissä ainoa eloonjäänyt, Zisudra, päätyy juuri Dilmunin vuorelle. Sumerilaisten kulttuurin kadottuakin heidän myyttinsä jäivät elämään Lähi-idän mytologiassa.


title: Paratiisi

text: Muinaiset persialaiset hallitsivat kuningas Kyyroksen aikana (576–529 eaa.) laajaa aluetta Intiasta Välimerelle. Heidän kauttaan sana paratiisi (pers. "paridaida") tuli tarkoittamaan muurein ja puin reunustettuja vehmaita puistoja. Etenkin Kyyros tunnettiin puutarhoistaan. Hän oli luultavasti zarathustralainen; zarathustralaisuudesta on peräisin käsitys hyvän ja pahan dualismiin kytkeytyvästä paratiisista, johon ihmiset saattoivat päästä hyvän ja eettisen elämän palkintona.


title: Paratiisi

text: Juutalaiset luultavasti omaksuivat Babylonian vankeuden aikana 500-luvulla eaa. zarathustralaisuudesta käsityksensä kolmiosaisesta maailmasta: taivaasta, maasta paratiiseineen, ja alamaailmasta. Ensimmäisen Mooseksen kirjan tarinat heijastavat sumerilaisten kertomuksia. Siinä mainitaan paratiisin läpi virtaaviksi Tigris- ja Eufratjoet, jotka sijaitsevat todellisuudessa sumerien asuinseuduilla. Luomiskertomuksen paratiisi, Eedenin puutarha, on maan päällä mutta vaikeasti löydettävä, kuten sumerilaistenkin. Se on yhden suuren joen alkulähde, josta haarautuu neljä jokea: Tigris, Eufrates, Gihon ja Pishon. Eeden oli keidasmainen puutarha, jossa virtasi vesi, hedelmäpuut kukkivat ja suuret puut antoivat varjoa. Jumala vihastui luomiinsa Aadamiin ja Eevaan näiden syötyä Hyvän ja pahan tiedon puun hedelmiä ja karkotti heidät paratiisista vaikeuksien täyttämään maailmaan.


title: Paratiisi

text: Heprean kielen paratiisia merkitsevä sana "pardes" esiintyy vain kolmesti juutalaisten Raamatussa. "Laulujen laulussa" se viittaa kauniiseen puutarhaan, mahdollisesti juuri luomiskertomuksesta tuttuun. Kreikankielisessä raamatunkäännöksessä Septuagintassa 200-luvulta eaa. alkuperäiset hepreankieliset viittaukset laitumiin, puutarhoihin, viinitarhoihin, hedelmätarhoihin ja pyhiin vuoriin, kuten myös luomiskertomuksen paratiisiin, käännettiin kreikaksi sanalla "paradeisos". Myös hellenistisen ajan kreikankielinen kirjallisuus käytti sanaa laajalti, ja paratiisin merkitys kasvoi sen seurauksena.


title: Paratiisi

text:
Israelin profeetat viittasivat paratiisiin erityisesti kriisien aikana. Profeetta Aamos pyrki 800-luvulla taivuttelemaan Israelin hallitsijat kohtelemaan köyhiä paremmin lupaamalla heille paratiisin nautinnot, jotka he menettäisivät jatkaessaan epäoikeudenmukaisuuttaan. Jesajan kirjoissa 600- ja 700-luvuilta eaa. kuvaillaan rauhaisaa maailmaa lohdutukseksi assyrialaisten uhan alla eläneille juudalaisille. Jesajan paratiisin luo Jumala maan päälle ja tähän aikaan.
Myös Babyloniassa kirjoittanut Hesekiel viittaa paratiisiin usein kirjassaan.


title: Paratiisi

text: Jeesusta kuvaillaan Uuden testamentin evankeliumeissa luomiskertomuksen paratiisin kuvauksista tutuin ilmaisuin.


title: Paratiisi

text: Uuden testamentin kirja Johanneksen ilmestys, joka kirjoitettiin noin 90 jaa., sisältää näyn tulevasta paratiisista. Siinä kristitty profeetta Johannes kuvaa tulevaa loisteliasta, kullasta ja jalokivistä rakennettua uutta Jerusalemia, joka on Jumalan valittujen koti. Johanneksen paratiisi on aikaisemmista paratiiseista poiketen kaupunki- ja kulttuurikeskeinen.


title: Paratiisi

text: Paratiisi oli kristittyjen alkukirkon hallitseva visuaalinen teema heidän pyhätöissään. Jeesus ja hänen seuraajansa kuvattiin vehreässä neljän joen halkomassa maisemassa, joka vastasi apostoli Paavalin apokalypsin kuvausta paratiisista. Alkukirkon jäsenille paratiisi ei ollut taivas tai elämänjälkeinen paikka, vaan tässä maailmassa oleva paikka, jonka Jumalan henki on siunannut. Kristinuskon ensimmäisten vuosisatojen kirkkojen seiniltä löydetyt lukuisat värikkäät kuvaukset paratiisista mukailivat alkukristittyjen silmien edessä senaikaisia rukouksia, tarinoita, psalmeja ja hymnejä, ja korostivat todellista maailmaa, joka luotiin hyväksi ja onnelliseksi. Vasta noin 800-luvulta alkaen kristinusko siirtyi maanpäällisen paratiisin korostamisesta ristiinnaulitsemisen korostamiseen, samalla sysäten paratiisin kuolemanjälkeiseen elämään. Ensimmäinen säilynyt krusifiksi on vasta vuodelta 965. Aloittaessaan ensimmäisen ristiretken vuonna 1095 Paavi Urbanus II julisti paratiisin kuolemanjälkeiseksi paikaksi, jonne Pyhässä sodassa kuollut pääsisi palkaksi juutalaisten ja muslimien tappamisesta.


title: Paratiisi

text: Islamin paratiisi janna on puhdas, täydellinen ja ikuinen puutarha, jossa elämä on kaikin puolin helppoa, iloista ja mukavaa. Ravintoa on yltäkylläisesti ja joissa virtaavat vesi, maito, viini ja hunaja. Miehet saavat nauttia kauniiden neitsyiden seurasta. Jannaan pääsevät Jumalan tahdon mukaisesti eläneet ja erityisesti marttyyrit.


title: Paratiisi

text: Hindulaisuuden paratiiseissa soi kaunis musiikki ja tuoksuvat hienot hajusteet. Nymfit täyttävät kaikki asukkaiden toiveet. Tiet ja palatsit ovat kultaisia ja jalokivin koristeltuja. Paratiisiin pääsevät jumalien kutsumat hurskaat uskovaiset ja taistelussa kuolleet sankarit. Buddhalaisten paratiisi muistuttaa ulkoisesti hindujen paratiisia. Sinne pääsevät ihmiset, jotka luottavat Buddhaan ja ovat omistautuneet valaistumispyrkimyksille.


title: Paratiisi

text: Muinaisten egyptiläisten paratiisissa työn tekevät hautajaismenojen yhteydessä vainajan mukaan annetut palvelijat. Asteekkien paratiisissa asukkaat voivat ottaa perhosen muodon. Kelttien paratiisissa juhlitaan, metsästetään ja iloitaan. Se sijaitsee joko haltijakummun sisällä tai kaukaisella saarella, ja sinne pääsevät sankarit ja kuninkaat. Muinaisskandinaavisessa Valhallassa on 540 ovea, kullattu sali ja kaikkien vesien alkulähde. Siellä soturit taistelevat myyttistä sutta vastaan ja juhlivat porsaanlihaa ja simaa syöden. Naispuoliset valkyyrit palvelevat asukkaita.


title: Paratiisi

text: Saamelaisten muinaisuskossa paratiisi sijaitsee kaksipohjaisen järven pohjan alapuolella tai tunturin tai vuoren uumenissa. Siellä porot ja muut syötävät eläimet ovat suuria. Saamelaisten paratiisiin pääsevät ihmiset kuoltuaan, noidat tosin myös eläessään.


title: Paratiisi

text: Ufouskontojen paratiisit ovat ulkoavaruudessa sijaitsevia utopioita tai avaruuden muukalaisten Maahan tuomia. Jotkin itsemurhakultit ovat viime vuosikymmeninä tehneet joukkoitsemurhan päästäkseen tällaiseen paratiisiin.


title: Mahaviran lause

text:
Euklidisessa geometriassa Mahaviran lause on jännenelikulmioon liittyvä tulos. Jos jännenelikulmion sivujen pituudet ovat
formula_1 ja
formula_2 sekä lävistäjien pituudet formula_3 ja formula_4, on formula_5 ja formula_6 Mahaviran lause seuraa Ptolemaioksen lauseesta.


title: Gorkin puisto

text: Gorkin puisto voi tarkoittaa muun muassa seuraavia asioita:


title: Gorkin puisto

text: "Keskuspuistoa" (), jossa tavallisesti on jotain kulttuuritoimintoja:


title: Gorkin puisto

text:
Martin Cruz Smithin kirjoittama "rikosromaani" Gorkin puisto (1981) tai
kirjaan pohjautuva, Michael Aptedin ohjaama "elokuva" Gorkin puisto (1983).


title: Gorkin puisto

text: Venäläistä rockyhtyettä Gorky Park (suom. Gorkin puisto).


title: Paavo Vihervä

text: Paavo Sakari Vihervä (s. 24. marraskuuta 1903 Kiikala) oli suomalainen radiokuunnelmien ja televisiosarjojen käsikirjoittaja, joka käytti nimimerkkiä "Pavi".


title: Paavo Vihervä

text: Vihervä oli käsikirjoittajana vuonna 1958 radiossa alkaneessa kuunnelmasarjassa "Hilma ja Akseli", jossa pääosia näyttelivät Senni Nieminen ja Hemmo Airamo. Sarja siirtyi vuonna 1961 televisioon ja jatkui Akselia näytelleen Airamon kuoltua "Hilma"-nimisenä 1967–1970.


title: MuCEM

text: MuCEM (Musée des Civilisations de l'Europe et de la Méditerranée) on Välimeren alueen kulttuuria esittelevä museo. Museo sijaitsee Marseillen vanhassa satamassa Fort Saint-Jeanin linnoituksen vieressä. Museo valmistui vuonna 2013, jolloin Marseille oli Euroopan kulttuuripääkaupunkina. Pitsimäisen museorakennuksen on suunnitellut algerialaissyntyinen arkkitehti Rudy Ricciotti.


title: Bolšoi Dvor

text: Bolšoi Dvor () on maalaiskunta ja sen keskuskylä Leningradin alueen Boksitogorskin piirissä Venäjällä. Se sijaitsee Tihvinänjoen sivujoen Rjadanin varrella 28 kilometriä Boksitogorskista pohjoiseen. Kylässä on 1 100 ja kunnassa 1 800 asukasta (vuonna 2011).


title: Bolšoi Dvor

text: Bolšoi Dvorin kunnan pinta-ala on 650,25 neliökilometriä. Se rajoittuu Boksitogorskin piirin Borin, Boksitogorskin, Pikaljovon ja Samoilovon kuntiin sekä Leningradin alueen Tihvinän piiriin. Pinta-alasta 89,0 % on metsää, 8,4 % maatalousmaata ja 1,4 % asuinaluetta.


title: Bolšoi Dvor

text: Pinnanmuodostukseltaan seutu on kumpuilevaa tasankoa, jolla kohoaa Tihvinän selänne. Tärkein joki on Säsjokeen laskeva Tihvinänjoki ja suurin järvi Dymskoje. Hyötykaivannaisiin kuuluvat turve, kalkkikivi, hiekka, sora ja savi.


title: Bolšoi Dvor

text: Keskuskylän lisäksi kuntaan kuuluu 48 kylää tai muuta asutuskeskusta: Astratšin kylä ja asemataajama, Balamutovo, Belyi Bor, Berednikovo, Bolšoi Dvorin asemataajama, Borisovo, Borki, Burkovo, Dereva, Dymin kylä ja asemataajama, Galitšno, Goreluha, Goruška, Hitinitši, Jakovlevo, Krasnyi Bronevik, Leningradski Šljuz, Malyi Rutšei, Masljanaja Gora, Mihailovskije Kontsy, Minetskoje, Muljovo, Novinka, Olonetski Šljuz, Orlovski Šljuz, Ostrov, Padihino, Pavlovskije Kontsy, Porog, Rybežka, Selištše, Sinjonka, Starina, Trufanovo, Tšernitsy, Turkovo, Turlinski lesopunkt, Uljanovštšina, Usadištše-Dymi, Vasiljovo, Veliki Dvor, Veretje, Vratšovo, Zapolje, Zaretšje ja Zinovja Gora. Toiseksi suurin asutuskeskus on lähes 200 asukkaan Dymi. Seitsemällä paikkakunnalla ei ole lainkaan vakituista asutusta.


title: Bolšoi Dvor

text: Kunnan alue kuului keskiajalla Novgorodin Äänisen viidennekseen ja myöhemmin Novgorodin läänin Tihvinän kihlakuntaan. Vanhin kylä on vuonna 1242 mainittu Dymin pogosta. 1800-luvun alussa rakennettiin seudun läpi kulkenut Tihvinän kanavajärjestelmä. Toisen maailmansodan aikana saksalaisten hyökkäys pysäytettiin Astratšin kylän luona.


title: Bolšoi Dvor

text: Kunnan läpi kulkee Uuden Laatokankaupungin ja Vologdan välinen maantie A114 sekä Olhavan ja Vologdan välinen rautatie, jolla on Astratšin, Bolšoi Dvorin ja Dymin asemat. Kylistä on linja-autoyhteydet Pikaljovoon, Tihvinään ja Boksitogorskiin. Bolšoi Dvorin asemalla pysähtyvät ainoastaan Pietarin ja Babajevon väliset paikallisjunat.


title: Bolšoi Dvor

text: Paikallisia elinkeinoja ovat puunhankinta ja pienimuotoinen puunjalostus, maatalous ja erilaiset palvelut. Maataloutta edustaa kaksi maatalousyritystä, joukko yksityistiloja ja asukkaiden palstaviljelmät. Suurin osa työvoimasta työskentelee Pikaljovossa, Tihvinässä, Boksitogorskissa tai Pietarissa.


title: Bolšoi Dvor

text: Keskuskylän palveluihin kuuluvat lastentarha, keskikoulu, kulttuurikeskus, kirjasto, lääkintäasema, yleinen sauna ja kauppa. Astratšissa ja Dymissa on kahvilat ja Zinovja Gorassa huoltoasema kahviloineen.


title: Bolšoi Dvor

text: Nähtävyyksiä ovat vuonna 1769 rakennettu Usadištše-Dymin kirkko, Krasnyi Bronevikissa sijaitsevat Antonijevo-Dymskin luostarin rakennukset, Galitšnon kartano ja toisen maailmansodan muistomerkit. Matkailupalveluja ei ole. Seudulla on pietarilaisten ja tihvinäläisten kesäasutusta


title: David McDuff

text: David McDuff (s. 1945 Sale, Cheshire) on brittiläinen kääntäjä, toimittaja ja kirjallisuuskriitikko.


title: David McDuff

text: McDuff opiskeli Edinburghin yliopistossa venäjää ja saksaa. Hän asui joitakin aikoja Neuvostoliitossa, Tanskassa, Islannissa ja Yhdysvalloissa ja asettui sitten Britanniaan, jossa hän työskenteli useita vuosia kirjallisuuslehdessä "Stand" toimittajana ja kriitikkona. Hän muutti sitten Lontooseen, jossa hän aloitti uransa kirjallisuuden kääntäjänä.


title: David McDuff

text: McDuff asuu nyt Kentissä. Hän on opiskellut suomea Lontoon ja Helsingin yliopistoissa.


title: David McDuff

text: McDuff on kääntänyt runoja ja proosaa, muun muassa Joseph Brodskyn ja Tomas Venclovan runoja sekä romaaneja, muun muassa Fjodor Dostojevskin teokset "Rikos ja rangaistus", "Karamazovin veljekset" ja "Idiootti". Bloodaxe Books on julkaissut hänen käännöksen Edith Södergranin kootuista runoista nimellä "Complete Poems" (1984, 1992) ja Karin Boye kootuista runoista nimellä "Complete Poems" (1994).


title: David McDuff

text: Kirjallisuuspalkintojen lisäksi McDuff on saanut vuonna 1994 TLS/George Bernard Shaw -kääntäjäpalkinnon Gösta Ågrenin runojen käännöksestä "A Valley In The Midst of Violence", jonka on julkaissut Bloodaxe, ja vuoden 2006 Suomenruotsalaisen kirjailijaliiton Stora Pris -palkinnon.


title: David McDuff

text: Vuosina 2007–2010 McDuff työskenteli toimittajana ja kääntäjänä Prahassa toimivassa järjestössä Prague Watchdogissa, joka seuraa Tšetšenian ja Pohjois-Kaukasian ihmisoikeustilannetta.


title: David McDuff

text: Vuonna 2013 McDuff sai Suomen valtion ulkomaisen kääntäjäpalkinnon. Hän on kääntänyt Ågrenin ja Södergranin lisäksi myös viisi Bo Carpelanin teosta sekä Tua Forsströmin lyriikkaa. Äskettäin ilmestyi hänen käännöksensä Tuomas Kyrön romaanista "Kerjäläinen ja jänis".


title: Somino

text: Somino () on kylä Leningradin alueen Boksitogorskin piirin Jefimovskin kunnassa Venäjällä. Se sijaitsee Tšagodan lisäjoen Sominkan varrella 25 kilometriä Jefimovskin taajamasta kaakkoon. Kylässä on 355 asukasta (vuonna 2010).


title: Somino

text: Sominon pogosta mainitaan ensimmäisen kerran vuonna 1583. 1800-luvulla kylä oli Novgorodin läänin Ustjužnan kihlakuntaan kuuluneen volostin keskus ja tärkeä Tihvinän kanavajärjestelmän tavarasatama. Pietarin ja Vologdan välisen rautatien valmistuttua 1900-luvun alussa se menetti taloudellisen merkityksensä, mutta säilyi pitkään kyläneuvoston keskuksena.


title: Somino

text: Sominon kautta kulkee Uuden Laatokankaupungin ja Vologdan välinen maantie A114, josta haarautuu tie Zaborjen kautta Olješiin. Kylästä on linja-autoyhteys Jefimovskiin muutaman kerran viikossa. Siellä toimii tielaitos, saha ja Pikaljovon sementtitehtaan lasten kesäleiri. Palveluihin kuuluvat alakoulu, koulun tiloissa toimivat kulttuuritalo ja kirjasto, lääkintäpiste, posti, neljä kauppaa ja kaksi huoltoasemaa kahviloineen.


title: Somino

text: Kylän keskustassa on säilynyt vanhoja yksi- ja kaksikerroksisia rakennuksia. Rakennusmuistomerkkejä ovat vuonna 1841 rakennettu puinen Pietari-Paavalin kirkko ja 1800-luvun lopulla pystytetty kartanorakennus. Muita nähtävyyksiä ovat entiset hallinto- ja liikerakennukset sekä kanavasulkujen jäänteet. Lähistöllä sijaitsee kivikautisia arkeologisia kohteita sekä 900–1200-luvulta peräisin oleva kurgaanihauta.


title: Alamaailma (täsmennyssivu)

text: Alamaailma voi tarkoittaa seuraavia:


title: Anisimovo

text: Anisimovo () on maalaiskunta ja sen keskuskylä Leningradin alueen Boksitogorskin piirissä Venäjällä. Se sijaitsee Tšagodajoen varrella 65 kilometriä Boksitogorskista kaakkoon. Kylässä on 493 ja kunnassa 580 asukasta (vuonna 2012).


title: Anisimovo

text: Anisimovon kunnan pinta-ala on 499,9 neliökilometriä. Se rajoittuu Boksitogorskin piirin Borin, Samoilovon, Jefimovskin ja Klimovon kuntiin sekä Novgorodin alueen Ljubytinon ja Hvoinajan piireihin. Pinta-alasta 90,0 % on metsää, 6,7 % maatalousmaata ja 2,3 % vesistöjä.


title: Anisimovo

text: Seutu on pinnanmuodostukseltaan Kaspianmeren ja Itämeren vedenjakajalla sijaitsevaa kumpuilevaa tasankoa. Tärkeimmät joet ovat Tšagoda ja Voložba ja suurimmat järvet Berezoradinskoje, Suhoje, Strugskoje, Ptšelino ja Peruša. Hyötykaivannaisiin kuuluvat turve, sapropeeli, mineraalivärit, kalkkikivi, hiekka ja sora.


title: Anisimovo

text: Keskuskylän lisäksi kuntaan kuuluu 19 kylää: Bolšoi Dvor, Botšatino, Dudinskoje, Falilejevo, Fomkino, Gagrino, Gljadkovo, Golovkovo, Jolzovo, Kalinetskoje, Klimovo, Nekrasovo, Pronino, Spirovo, Strugi, Tarasovo, Tšasovnja, Tšerkasova Gorka ja Tšurilova Gora. Neljässä kylässä ei ole lainkaan vakituista asutusta.


title: Anisimovo

text: Keskiajalla Tšagoda ja Voložba -jokien välillä sijaitsi itään johtavan kauppareitin vetotaival. Kunnan alue kuului 1700-luvulle saakka Novgorodin Äänisen viidennekseen ja myöhemmin Novgorodin läänin Tihvinän kihlakuntaan. Anisimovon volosti liitettiin vuonna 1918 Tšerepovetsin lääniin ja vuosina 1927–1952 se kuului kyläneuvostona Leningradin alueen Jefimovskin piiriin.


title: Anisimovo

text: Kunnan läpi kulkee Pikaljovon, Strugin ja Kolbekin välinen maantie. Strugin ja Pikaljovon välillä on linja-autoyhteys.


title: Anisimovo

text: Paikallisia elinkeinoja ovat maatalous, hiekan ja soran louhinta sekä erilaiset palvelut. Maataloutta edustavat asukkaiden palstaviljelmät ja yksi lammastila. Kolmasosa työvoimasta työskentelee kaupungeissa.


title: Anisimovo

text: Keskuskylän palveluihin kuuluvat peruskoulu, lastenkoti, kulttuuritalo, kirjasto, lääkintäasema ja kauppa.


title: Anisimovo

text: Kunnan nähtävyyksiä Gagrinon, Kalinetskojen ja Tšerkasova Gorkan kylien tsasounat. Matkailupalveluja ei ole.


title: Zaborje

text: Zaborje () on maalaiskunta ja sen keskustaajama Leningradin alueen Boksitogorskin piirissä Venäjällä. Se sijaitsee Lidjoen rannalla 177 kilometriä Boksitogorskista itään. Taajamassa on 1 200 ja kunnassa 1 800 asukasta (vuonna 2011).


title: Zaborje

text: Zaborjen kunnan pinta-ala on 716,4 neliökilometriä. Se rajoittuu Boksitogorskin piirin Radogoštšin ja Podborovjen kuntiin sekä Vologdan alueen Babajevon piiriin. Pinta-alasta 95,4 % on metsää ja 2,6 % maatalousmaata.


title: Zaborje

text: Pinnanmuodostukseltaan seutu on kumpuilevaa tasankoa, jolla virtaavat Tšagodan sivujoki Lid ja Sudan sivujoki Kolp. Suurimmat järvet ovat Olješskoje, Zaozerje ja Lobskoje. Hyötykaivannaisiin kuuluu turve.


title: Zaborje

text: Keskustaajaman lisäksi kuntaan kuuluu 18 kylää ja asutusta: Golovatšovo, Ivahnovo, Ivanovskoje, Korobištše, Kosoi Uhab, Kosterino, Krutoi Rutšei, Lesnoi, Lid, Listvenka, Lukinskoje, Netšajevskaja, Olješi, Peregoroda, Perun, Utišje, Veliki Dvor ja Vratšovo. Sadan–kahdensadan asukkaan keskuksia ovat Utišje ja Olješi.


title: Zaborje

text: Zaborje on syntynyt 1900-luvun alussa perustetun rautatieaseman yhteyteen. Neuvostoaikana se oli huomattava metsäteollisuuskeskus. Toisen maailmansodan aikana seudulta alkoi piiritettyyn Leningradiin johtanut Elämän tie.


title: Zaborje

text: Kunnan läpi kulkee Sominon ja Olješin välinen maantie sekä Olhavan ja Vologdan välinen rautatie, jolla on Zaborjen ja Verhnevolskin asemat. Zaborjesta on linja-autoyhteys Jefimovskiin. Taajaman rautatieaseman kautta kulkee kaukojunia sekä paikallisjunia Pietariin, Olhavaan ja Babajevoon. Zaborjen ja Krasnyi Borin välillä on käyttämätön ja osittain purettu kapearaiteinen rautatie.


title: Zaborje

text: Talous perustuu puunhankintaan ja pienimuotoiseen puunjalostukseen. Tärkein yritys on Podborovjen metsätalous. Merkittäviä työnantajia ovat myös erilaiset julkiset palvelut. Maataloutta edustavat asukkaiden palstaviljelmät.


title: Zaborje

text: Keskustaajaman palveluihin kuuluvat lastentarha, keskikoulu, kulttuuritalo, kirjasto, paikallissairaala, apteekki, posti, kahvila ja joukko kauppoja. Eräitä palveluja on myös Utišjessa, Olješissa ja muissa kylissä. Zaborjessa on vuonna 2006 valmistunut puinen ortodoksikirkko.


title: Zaborje

text: Seudulta on löydetty kolme muinaista asuin- ja hautapaikkaa. Rakennusmuistomerkkehin kuuluvat Lidin ja Listvenkan kylien kirkot, joista jälkimmäinen on valtakunnallinen suojelukohde. Zaborjessa on toisen maailmansodan muistomerkki.


title: Zaborje

text: Matkailijoita houkuttelevat seudun luonto sekä kalastus- ja metsästysmahdollisuudet. Sennoje-järven rannalle suunnitellaan lomakylää. Kunnassa on piirin kaupunkilaisten kesäasutusta.


title: Kananliha

text: Kananliha on lihatyyppi, jota saadaan kanasta. Kananliha suositellaan paistettavaksi, tai muuten korkeassa lämpötilassa käytettäväksi, sillä se saattaa sisältää erilaisia bakteereja, kuten salmonellaa. Kananliha koostuu kanan lihas- ja rasvakudoksesta. Kananliha ei ole niin sanottua punaista lihaa. Kananliha on suosittua varsinkin Intiassa. Kananlihaa käytetään usein itämaisten ruokien valmistukseen.


title: Artic

text: Artic on Transtechin valmistama matalalattiaisten nivelraitiovaunujen mallisarja.


title: Artic

text: Ensimmäiset Artic-raitiovaunut otettiin käyttöön syksyllä 2013 Helsingin raitioliikenteessä. Vaunuja operoi Helsingissä HKL, joka koeajoi vuosien 2013–2015 aikana linjaliikenteessä kahta ensimmäistä vaunua. Mallin sarjatuotanto on käynnissä. Se tullaan toteuttamaan vuosina 2015–2019. 12. elokuuta 2013 otettiin käyttöön ensimmäinen Artic-vaunu, jonka sarjanumero on 401. HKL:n tekemään toimitussopimukseen sisältyy optio 90:stä vaunusta, johon sisältyy myös Raide-Jokerin pidemmät kaksisuuntavaunut.


title: Artic

text: Joulukuussa 2016 HKL käytti optioita ja tilasi kaksikymmentä uutta Artic-raitiovaunua lisää korvaamaan käytöstä poistettavat Variotram-vaunut. Optio-Articit ovat samanlaisia kuin alkuperäisen tilauksen vaunut ja ne toimitetaan vuosien 2018 ja 2019 aikana.


title: Artic

text: Helmikuussa 2018 HSL valtuutti HKL:n valmistelemaan 10 vaunun lisäoption käytön vuoteen 2019, johtuen vuoden 2024 arvioidun vaunutarpeen kasvamisesta.


title: Artic

text: Vaunu on erityisesti suunniteltu Helsingin vaikealle rataverkolle. Vaunun erityisyys on matalalattiaiseen rakenteeseen asennetut kääntyvät telit, jotka pehmentävät kulkua jyrkissä kaarteissa ja vaihteissa sekä vähentävät kulumista ja melua. Vaunussa on LED-valaistus. Taustapeilit on korvattu kameroin, ja kuljettajan käytössä on nestekidenäytöt. Helsingin vaunut käyttävät jarrutusenergiaa lämmitykseen, mutta vaunu voidaan myös varustaa energian talteen ottavin superkondensaattorein.


title: Artic

text: Koekäytön aikana Artic on saanut matkustajilta positiivista palautetta hiljaisuudesta, tilavuudesta ja istuimien suunnittelusta.


title: Artic

text: Vaunusta 411 alkaen vaunuissa on ollut ensiasennettuna Transtechin uuden omistajan Skoda Transportationin keulalogo.


title: Artic

text: Marraskuussa 2016 HKL käytti Raide-Jokeria varten olleen option, tilaten 29 kappaletta 34,5-metrisiä vaunuja. Pituuden lisäksi Raide-Jokerille tilatut vaunut poikkeavat kantakaupungin liikenteeseen tilatuista Articeista värityksen osalta sekä kaksisuuntaisuudella, eli vaunuissa tulee olemaan ovet kummallakin puolella ja ohjaamot molemmissa päädyissä. Ensimmäinen Raide-Jokerille tarkoitettu vaunu on suunniteltu toimitettavaksi vuoden 2019 aikana. Raide-Jokerin vaunut numeroidaan muista Articeista poiketen numeroille 601–629.


title: Jacob Young

text: Jacob Wayne Young (s. 10. syyskuuta 1979 Renton, Washington) on yhdysvaltalainen näyttelijä. Hänet tunnetaan lähinnä saippuasarjarooleista. Suomalaiset tuntevat hänet parhaiten Rick Forresterin roolista sarjassa "Kauniit ja rohkeat".


title: Jacob Young

text: Young aloitti uransa vuonna 1997 sarjassa "Kauniit ja rohkeat", jossa hän näytteli teini-ikäistä Rick Forresteria. Hän lähti sarjasta vuonna 1999. Vuosina 2000–2003 hän näytteli Lucky Spenceriä saippuasarjassa "General Hospital". Rooli toi hänelle Daytime Emmy -palkinnon. Tämän jälkeen hän siirtyi näyttelemään JR Chandleria "All My Childreniin". Sarja lopetettiin vuonna 2011, jonka jälkeen Jacob Young palasi "Kauniisiin ja rohkeisiin" Rick Forresterin rooliin.


title: Jacob Young

text: Jacob Young meni naimisiin Christen Stewardin kanssa vuonna 2007. Pariskunnalla on kolme lasta.


title: Ritarinkannukset

text: Ritarinkannukset ("Delphinium") on leinikkikasvien (Ranunculaceae) heimoon kuuluva kasvisuku. Maailmanlaajuisesti sukuun kuuluvia lajeja on noin 350. Suvun lajeista on muodostettu koristekasvikäyttöön erilaisia risteymiä sekä lajiryhmiä, joista käytetään nimeä jaloritarinkannus ("Delphinium" Belladonna-, Elatum- ja Pacific-Ryhmät) tai ruusuritarinkannus ("Delphinium" Ruysii-Ryhmä). Ritarinkannukset ovat kaikilta osiltaan myrkyllisiä sisältäen alkaloideja, kuten delfiniiniä (CHNO, CAS-numero 561-07-9) ja ajasiinia ("ajacine", CHNO, CAS 509-17-1).


title: Ritarinkannukset

text: Isoritarinkannus ("Delphinium elatum") ja jaloritarinkannukset ovat noin 2 metriä korkeita. Kukinnot ovat sinisiä, valkoisia tai roosanvärisiä.


title: Ritarinkannukset

text: Kiinanritarinkannusta ("Delphinium grandiflorum") tavataan luonnonvaraisena Etelä-Siperiassa ja Länsi-Kiinassa. Sitä on myös viljelty ympäri Eurooppaa 1700-luvulta lähtien. Isoritarinkannus löydettiin Siperiasta 1600-luvulla. Jaloritarinkannusten ensimmäiset risteymät syntyivät Englannissa 1800-luvulla.


title: Ritarinkannukset

text: Ritarinkannukset menestyvät auringossa. Ne tarvitsevat kuohkean, syvämultaisen ja hyvin ravitun maan.


title: Velikije Lukin taistelu

text: Velikije Lukin taistelu oli toisessa maailmansodassa Saksan ja Neuvostoliiton joukkojen välinen taistelu Velikije Lukin kaupungin hallinnasta. Saksalaiset olivat elokuussa 1941 vallanneet kaupungin, jonka jälkeen he olivat linnoittaneet sen. Kaupunki oli merkittävä rautatieliikennepaikkana ja Lovatin ylittävien siltojen takia. Saksalaiset olivat luoneet useita sillanpääasemia kaupungin etelä- ja pohjoispuolelle. Neuvostoliiton 3. isku-armeijan yrittäessä vallata kaupungin takaisin marraskuussa 1942, kaupunkia puolustavilta Saksan 83. jalkaväkidivisioonan, 3. ja 5. vuoristodivisioonan ja myöhemmin LIX armeijakunnan joukoilta. Saksalaiset onnistuivat torjumaan ensimmäisen hyökkäyksen joulukuuhun mennessä. Puna-armeija hyökkäsi uudelleen kaupunkiin 4. tammikuuta 1943 operaatio Totilassa, joka mursi saksalaisten puolustuksen ja kaupunki saatiin vallattua lopullisesti 16. tammikuuta 1943.


title: Charles Canning

text: Charles John Canning, Canningin jaarli (vuosina 1837–1859 "Canning of Kilbrahanin varakreivi"; 14. joulukuuta 1812 Lontoo – 17. kesäkuuta 1862 Lontoo) oli brittiläinen virkamies ja poliitikko, joka toimi Intian kenraalikuvernöörinä vuosina 1856–1862 sekä vuodesta 1858 Intian ensimmäisenä varakuninkaana. Hänen kaudellaan Intiassa puhkesi vuonna 1857 sepoykapina, joka johti Intian hallinnon uudistamiseen.


title: Charles Canning

text: Charles Canning oli pääministerinäkin toimineen George Canningin nuorin poika. Hän kävi Etonin poikakoulua ja valmistui 1832 Oxfordin Christ Church -collegesta. Hänet valittiin vuonna 1836 parlamentin alahuoneeseen Warwickin edustajana, mutta hän siirtyi jo seuraavana vuonna ylähuoneeseen perittyään äitinsä kuoltua Canning of Kilbrahanin varakreivin arvon. Canning toimi ulkoministeriön alivaltiosihteerinä Robert Peelin hallituksessa 1841–1846 ja sen jälkeen lyhyen aikaa kruununmetsien ylivalvojana ("Chief Commissioner of Woods and Forests"). Lordi Aberdeenin hallituksessa hän oli 1853–1855 postiministerinä ("Postmaster General") ja uudisti Britannian postilaitosta.


title: Charles Canning

text: Vuonna 1855 Henry Palmerstonin hallitus nimitti Canningin Intian kenraalikuvernööriksi ja hän aloitti tehtävässä seuraavana vuonna. Edellisen kenraalikuvernöörin Lordi Dalhousien aikana brittien siirtomaavalta Intiassa oli laajentunut merkittävästi ja Canningin saapuessa maassa vallitsi rauha. Jo ensimmäisenä virkavuonnaan hän joutui kuitenkin sotaan Persiaa vastaan, joka oli vallannut Britannian protektoraattina olleen Heratin Afganistanissa. Canning määräsi sotaretken Persianlahdelle ja Persian joukot ajettiin pois Heratista. Seurauksena syntyi myös liittosopimus Afganistanin hallitsijan Dost Mohammedin kanssa 1857. Canning toteutti kautensa alussa armeijan uudistuksen, jonka yhteydessä brittiarmeijan intialaiset sotilaat eli sepoyt velvoitettiin palvelukseen myös ulkomailla. Epäsuositut uudistukset johtivat Bengalissa puhjenneeseen sepoyden kapinaan, joka laajeni pian koko Intian laajuiseksi kansannousuksi brittien siirtomaavaltaa vastaan. Canningia arvosteltiin liian heikoksi kapinan taltuttamisessa ja hän sai pilkkanimen ”Clemency Canning”. Hän kuitenkin onnistui palauttamaan järjestyksen maahan kokoamalla vahvistusjoukkoja, jotka valtasivat takaisin kapinallisten haltuun päätyneet asemat.


title: Charles Canning

text: Sepoykapinan seurauksena brittiläisen Intian hallinto uudistettiin vuonna 1858 ja siirrettiin Itä-Intian kauppakomppanialta suoraan kruunun alaisuuteen. Samassa yhteydessä kenraalikuvernööri Canning sai myös Intian varakuninkaan tittelin. Seuraavana vuonna hän sai lisäksi jaarlin arvon. Vuonna 1861 Intian toimeenpanovaltaa käyttänyt neuvosto sekä armeija uudistettiin eurooppalaisen mallin mukaisesti. Canningin kuvernöörikaudella brittien ote Intian yhteiskunnasta tiukkeni ja hän määräsi Oudhissa toimeenpantavaksi maareformin, joka oli epäedullinen paikallisille maanomistajille. Toisaalta hän antoi myös maanvuokraajien aseman turvaamiseen suunnattuja säädöksiä ja tuki rautateiden rakentamista sekä yliopistojen perustamista Kalkuttaan, Bombayhyn ja Madrasiin. Canning jätti tehtävänsä vuonna 1862, pian vaimonsa kuoleman jälkeen. Heillä ei ollut lapsia eikä kukaan perinyt Canningin jaarlin arvoa.


title: Kuusamo-opisto

text: Kuusamo-opisto on Kuusamossa toimiva kansanopisto, jonka toimintaan kuuluu myös paikkakunnan kansalaisopisto ja kesäyliopisto.


title: Kuusamo-opisto

text: Opisto on erikoistunut kuvataiteen, valokuvauksen ja tiettyjen käsityöalojen opetukseen. Vuonna 1909 perustettu Kuusamo-opisto sijaitsee kaupungin ydinkeskustassa.


title: Kuusamo-opisto

text: Vienan Karjalaisten Liiton aloitteesta syntynyt opisto aloitti Kuusamon kirkonkylässä marraskuussa 1909 nimellä Itä-Pohjanmaan Kansanopisto. Nelisenkymmentä nuorta opiskeli ensimmäisenä lukukautena tuolloin Kirkkotien varrella sijainneessa Marttilan talossa. Kuusamolaisten ohella heidän joukossaan oli vienankarjalaisia Kiestingistä ja Uhtualta. Opiston alkuvaiheen voimahahmoja olivat Uhtualta kotoisin ollut Paavo Ahava, kirkkoherra Antti Valtavaara ja kauppias S. H. Ervasti.


title: Kuusamo-opisto

text:
Oman opistotalo valmistui 1914 arkkitehti J. A. Palmqvistin suunnittelemana. Kansalaissodan aikaan Kuusamon Kansanopisto toimi valkoisten varustelukeskuksena.
Opiston alkuperäisen tehtävän, vienankarjalaisen nuorison valistamisen, toteuttaminen tuli itsenäisyyden myötä vaikeammaksi, kun Venäjän viranomaiset alkoivat entistä tarkemmin valvomaan karjalaisten rajanylityksiä Suomeen. Tehtävä tuli uudestaan ajankohtaiseksi itäkarjalaisten kansannousun 1921–1922 yhteydessä, jolloin yli 10 000 vienalaista tuli Suomeen pakolaisina. Heistä satakunta opiskeli uuden kotimaansa kieltä ja kulttuuria Kuusamon Kansanopistossa 1920-luvulla.


title: Kuusamo-opisto

text: Lama-ajan alkaessa 1930 valmistui opiston asuntolarakennus Majala, joka toimi kesäisin matkailukäytössä. Uusi rehtori, agronomi Reino Pajari, alkoi uuden navetan myötä kehittää opiston maatalousopetusta.


title: Kuusamo-opisto

text: Talvisodassa opiston rakennukset tulivat armeijan käyttöön. Opetus keskeytyi välirauhan ja jatkosodankin ajaksi, jolloin opisto toimi saksalaisten joukkojen sairaalana. Vuonna 1944 perääntyvät saksalaiset polttivat Kuusamon kirkonkylän opistorakennuksineen.


title: Kuusamo-opisto

text: Uusien opistorakennusten piirustukset tilattiin arkkitehti Jouko Arolalta. Valtionavun lisäksi tukea saatiin YK:n jälleenrakennusrahastolta. Opiskelu päästiin aloittamaan uudelleen syksyllä 1947. Oppilaita oli sodanjälkeisinä vuosikymmeninä kuusi–seitsemänkymmentä kerrallaan. Yhdessä asuntolahuoneessa oli majoitettuna neljästä kuuteen nuorta.


title: Kuusamo-opisto

text: Vuonna 1953 valmistui uusi päärakennus. Siihen kuului juhlasali sekä tekstiilityön ja puutyön opetustilat ja erillinen opettajien asuntosiipi. Kuusamon kunnanvaltuusto kokoontui 1970-luvulle saakka opiston juhlasalissa.


title: Kuusamo-opisto

text: Reino Pajari joutui taloudellisten väärinkäytösten vuoksi jättämään opiston johtajan tehtävät. Uudeksi johtajaksi tuli agronomi Arvo Heikkinen Niittylahden kansanopistosta.


title: Kuusamo-opisto

text: Opisto toimi kesäisin retkeilymajana, josta tuli erityisen suosittu 1960-luvulla lisääntyvän automatkailun myötä. Samalla maatilan pito kävi kannattamattomaksi: karjanhoidosta luovuttiin 1961 ja peltoviljely supistui kasvitarhaksi. Maataloudesta opisto suuntautui metsänhoidon opetukseen.


title: Kuusamo-opisto

text: 1970-luvulla maaltapako Ruotsiin ja Etelä-Suomeen aiheutti kansanopiston suosion laskun. Uusiksi opintosuunniksi valittiin matkailu ja kuvataiteen eri muodot: taidegrafiikka, maalaus ja kuvanveisto. Aloitettiin myös valokuvaus- ja videolinjat, ja käsityölinja muutettiin tekstiilitaiteen linjaksi. Kesäiset taideleirit keräsivät opiskelijoita jympäri Suomen, ja heitä opettivat muiden muassa Terho Sakki, Juho Karjalainen ja Jyrki Poussu. Parhaimmillaan hyvin suosittu matkailulinja lopetettiin 1990-luvun puolivälissä ammatillisen matkailualan koulutuksen vietyä siltä vetovoimaa.


title: Kuusamo-opisto

text: Kuusamo-opiston toimintaan ovat kuuluneet vuodesta 1987 Kuusamon Historiapäivät ja vuodesta 1998 alkaen joka toinen vuosi pidetty kansainvälinen Viena-symposium.


title: Kuusamo-opisto

text: Vuodesta 2012 Kuusamo-opiston yhteydessä on toiminut maailman ensimmäinen luontokuvaukseen keskittyvä valokuvakoulutusyksikkö, Kuusamon ympäristö- ja luontokuvausakatemia. Sen professorina toimii Juha Suonpää.


title: Marcus Heimonen

text: Marcus Heimonen (s. 11. lokakuuta 1993 Vantaa) on suomalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan puolustava keskikenttäpelaaja, mutta pystyy myös pelaamaan oikeana laitapuolustajana.


title: Marcus Heimonen

text: Heimonen on Vantaan Jalkapalloseuran kasvatti. Hän siirtyi Honkaan kaudeksi 2013 pelattuaan edellisen kauden Ykköstä HIFK:ssa. Heimonen on pelannut kahdeksantoista liigaottelua. Hän palasi Vantaalle pelaamaan vuonna 2016, nyt PK-35 Vantaa -joukkueen riveihin.


title: Marcus Heimonen

text: Heimonen on edustanut Suomen alle 21-vuotiaiden jalkapallomaajoukkuetta.


title: Love’s Not Made for My Kind

text: Love’s Not Made for My Kind on Tarotin toinen single, joka julkaistiin vuonna 1986.


title: Erik Riska

text: Erik Riska (s. 16. toukokuuta 1989 Pietarsaari) on suomalainen jääkiekkoilija, joka pelaa SM-liigajoukkue Vaasan Sportissa. Hän toimii joukkueen kapteenina. Riska on pelipaikaltaan keskushyökkääjä, mutta hän osaa pelata myös laidassa. Riska on pelityyliltään puolustava hyökkääjä.


title: Erik Riska

text: Riska on pedersöreläisen IFK Lepplaxin kasvatti. Hän siirtyi juniorina sittemmin Jeppikseen, jonka miesten joukkuessa Riska debytoi jo 15-vuotiaana Suomi-sarjassa kaudella 2004–2005. Kaudeksi 2005–2006 joukkue putosi II-divisioonaan. Kaudeksi 2006–2007 Riska siirtyi Espoo Bluesin A-nuoriin, joissa hän voitti kauden päätteeksi SM-hopeaa.


title: Erik Riska

text: Kaudeksi 2007–2008 Riska palasi vuotta aiemmin takaisin Suomi-sarjaan nousseeseen Jeppikseen, jonka kolmanneksi paras pistemies hän oli Mikko Vihtolan kanssa tehoilla 13+16=29. Kaudeksi 2008–2009 Riska teki sopimuksen Mestis-joukkue Vaasan Sportin kanssa. Hänen seuravalintansa taustalla oli tuolloin joukkueessa pelannut isoveli Filip. Erik Riska pelasi kauden aikana lopulta vain yhden Mestis-ottelun ja vietti kautensa pääosin Sportin A-nuorissa. Hän voitti kauden päätteeksi A-nuorten I-divisioonan hopeaa ja oli nostamassa joukkuetta A-nuorten SM-liigaan. Kesäkuussa 2009 Riska teki vuoden mittaisen jatkosopimuksen Sportin kanssa.


title: Erik Riska

text: Kausi 2009–2010 oli Riskalle varsinainen tulokaskausi Mestiksessä. Hän pelasi kuitenkin varsin pienessä roolissa ja jäi 28 runkosarjaottelussa ilman tehopisteitä. Riska ei saanut peliaikaa kevään 2010 pudotuspeleissä. Hän vietti reilut puolet kaudestaan vielä Sportin A-nuorissa, joiden paras pistemies Riska oli kevään karsintasarjassa tehoilla 4+7=11. Huhtikuussa 2010 hän teki kaksivuotisen jatkosopimuksen Sportin kanssa.


title: Erik Riska

text: Riska valittiin Sportin kapteeniksi kaudeksi 2010–2011. Valinta tuli hieman yllätyksenä hänen varsin nuoren ikänsä (21 vuotta) ja Mestis-tason kokemattomuutensa vuoksi. Riska pelasi ensimmäisen kokonaisen Mestis-kautensa tehden 42 runkosarjaottelussa tehot 5+6=11 sekä 11 playoff-ottelussa kolme syöttöpistettä. Hän voitti kauden päätteeksi Mestiksen-mestaruuden. Riska teki liigakarsinnoissa neljässä ottelussa yhden maalin. Kaudella 2011–2012 hän jatkoi Sportissa varakapteenina. Riska teki runkosarjassa 15 tehopistettä ja kaudella 2012–2013 hän pelasi pisteiden valossa parhaan kautensa tehden 47 runkosarjaottelussa tehot 14+13=27, joilla Riska oli Sportin toiseksi paras maalintekijä ja kolmanneksi paras pistemies. Hän voitti myös joukkueen sisäisen jäähypörssin 71 minuutillaan. Riska oli kevään 2013 pudotuspeleissä Sportin paras pistemies tehtyään viidessä ottelussa tehot 2+1=3.


title: Erik Riska

text: Toukokuussa 2013 Riska siirtyi try-outille SM-liigajoukkue Rauman Lukkoon. Hän teki liigadebyyttinsä kauden 2013–2014 avauskierroksella 13. syyskuuta 2013 vieraissa paikallisvastustaja Porin Ässiä vastaan. Riska merkittiin ottelussa Lukon nelosketjuun isoveljensä Filipin viereen. Lokakuun lopulla hän sai loppukauden kattavan jatkosopimuksen joukkueeseen. Riskan tulokaskausi SM-liigassa toi 52 runkosarjaottelussa tehot 5+3=8 ja 13 playoff-ottelussa kaksi maalia. Hän voitti kauden päätteeksi SM-pronssia.


title: Erik Riska

text: Kaudeksi 2014–2015 Riska palasi kaksivuotisella sopimuksella SM-liigaan nostettuun Vaasan Sportiin. Hänet nimettiin joukkueen varakapteeniksi. Riska toimi kuitenkin käytännössä koko kauden Sportin kapteenina, kun Miko Malkamäki oli loukkaantumisen takia sivussa koko kauden. Riska oli kymmenellä osumallaan joukkueen kolmanneksi paras maalintekijä. Tehopisteitä syntyi kaikkiaan 17. Kaudella 2015–2016 hän jatkaa Sportin varakapteenina. Joulukuussa 2015 Riska teki kaksivuotisen jatkosopimuksen joukkueen kanssa.


title: Erik Riska

text: Kesken kauden 2017–2018, tammikuussa 2018 Riska nimettiin taas Sportin kapteeniksi, kun seura vuokrasi Markus Kankaanperän loppukaudeksi Helsingin IFK:hon. Aiemmin samassa kuussa hän teki Sportin kanssa kaksivuotisen jatkosopimuksen. Riska nimettiin joukkueen kapteeniksi myös kaudeksi 2018–2019.


title: Erik Riska

text: Riska on pelannut kymmenen poikien maaottelua.


title: Erik Riska

text: Riskan isoveli Filip pelaa SM-liigaa Hämeenlinnan Pallokerhossa.


title: Rose on the Grave

text: Rose on the Grave on Tarotin kolmas single, joka julkaistiin vuonna 1988. Se nousi Suomen virallisen listan sijalle 14.


title: Dana Murzyn

text: Dana Trevor Murzyn (s. 9. joulukuuta 1966 Calgary, Alberta) on kanadalainen entinen ammattilaisjääkiekkoilija, pelipaikaltaan puolustaja.


title: Dana Murzyn

text: Hartford Whalers varasi Murzynin NHL:ään vuorolla viisi ensimmäisellä kierroksella. Tätä ennen hän oli pelannut kaksi kautta Calgary Wranglersissa juniorisarja WHL:ssä ja valittu kausista jälkimmäisellä WHL:n itäisen konferenssin ensimmäiseen tähdistökentälliseen. Hän aloitti ammattilaisuransa heti varausvuonnaan ja valittiin kauden 1985–1986 päätteeksi NHL:n tulokkaiden tähdistökentälliseen.


title: Dana Murzyn

text: Murzyn pelasi Hartfordissa kaksi täyttä kautta ja osan kolmannesta. Tammikuussa 1988 hän siirtyi Calgary Flamesiin osana pelaajakauppaa, jossa Calgary sai hänen lisäkseen hyökkääjä Shane Churlan ja jossa Hartfordiin siirtyivät puolustaja Neil Sheehy, hyökkääjä Carey Wilson ja hyökkääjä Lane MacDonaldin pelaajaoikeudet. Kaudella 1988–1989 Murzyn oli voittamassa NHL:n mestaruutta, Stanley Cupia. Calgary kohtasi loppuotteluissa Montreal Canadiensin ja vei mestaruuden otteluvoitoin 4–2.


title: Dana Murzyn

text: Maaliskuussa 1991 Murzyn siirtyi Vancouver Canucksiin, joka antoi Calgarylle vaihdossa puolustaja Kevan Guyn ja hyökkääjä Ronnie Sternin. Kaudella 1993–1994 Vancouver eteni NHL:n loppuotteluihin, mutta hävisi mestaruuden New York Rangersille otteluvoitoin 3–4. Pudotuspelien avauskierroksella tulleen polvivamman vuoksi Murzyn ei pystynyt pelaamaan vuoden 1994 loppuottelusarjassa yhtään ottelua. Kaudella 1997–1998 Murzyn ehti pelata 31 ottelua ennen kuin kausi päättyi hänen osaltaan joulukuussa 1997 tulleeseen polvivammaan. Hänen viimeiseksi kaudekseen jäi kausi 1998–1999, jolla hän pelasi 12 ottelua Vancouverissa NHL:ssä ja 20 ottelua farmijoukkue Syracuse Crunchissa AHL:ssä.


title: Dana Murzyn

text: Puolustavan puolustajan () roolissa pelannut Murzyn pelasi 14 kautta kestäneellä NHL-urallaan 838 runkosarja- ja 82 pudotuspeliottelua. Hän teki runkosarjassa 204 tehopistettä, 52 maalia ja 152 syöttöpistettä, ja pudotuspeleissä 19 tehopistettä, yhdeksän maalia ja kymmenen syöttöpistettä. Jääkiekkouransa jälkeen hän on työskennellyt liha-alalla.


title: Angels of Pain

text: Angels of Pain on Tarotin neljäs single. Se julkaistiin vuonna 1995.


title: Walter White

text: Walter Hartwell ”Walt” White, Sr. on kuvitteellinen hahmo yhdysvaltalaisessa televisiosarjassa "Breaking Bad". Hahmon on luonut Vince Gilligan ja häntä näyttelee Bryan Cranston.


title: Walter White

text: Walter Hartwell White, perheen kesken Walt, on Albuquerquen New Mexicon yläkoulun kemianopettaja. Sarjan alussa Walt täyttää 50 vuotta, ja pian tämän jälkeen hänellä todetaan parantumaton keuhkosyöpä. Tajutessaan että tällä on korkeintaan kaksi vuotta elinaikaa, Walt alkaa valmistamaan metamfetamiinia turvatakseen perheensä talouden kuolemansa jälkeen. Hän lyöttäytyy yhteen entisen oppilaansa Jesse Pinkmanin kanssa, joka vastaa aluksi metamfetamiinin jakelusta. Waltin omistautuminen ja tietotaito kemiaa kohtaan tuo markkinoille puhtainta metamfetamiinia koskaan, joka saa lempinimen "sininen meta" (engl. "Blue Sky", joskus myös "Fring's Blue"). Tuote leviää kulovalkean tavoin, myöhemmin jopa Eurooppaan asti jyräten muut kilpailijat. Walt ottaa itselleen peitenimen, Heisenberg, jonka alla hän toimii alamaailmassa.


title: Walter White

text: Sarjan alussa pelokas, ujo ja pompoteltavissa oleva Walt karttaa rikollisuutta ja toimii lain puitteissa. Sarjan edetessä Walt joutuu toimimaan moraalisesti arvelluttavasti. Hän tottuu hiljalleen ajatukseen niiden tarpeellisuudesta, ja alkaa pitämään statustaan huumeparonina palkitsevana (mm. kehuen itseään epäsuoraan Hankille) ja alkaa vastustella yhä vähemmän rikoksia. Tämä myös toimii lähes aina oman etunsa mukaisesti; Walt manipuloi valheilla läheisiään (eritoten Jesseä) saadakseen nämä puolelleen.


title: Walter White

text: Waltin alamäki ja alamaailman kytkökset vapauttavat hänessä täysin uusia tuntemuksia kuten raivoa, katkeruutta sekä silmitöntä armottomuutta. Kaikki Waltin tekemät valinnat johtavat hänen eristäytymiseen perheestään ja ystävistään.


title: Itä-Karjalan Kansanopisto

text: Itä-Karjalan Kansanopisto eli IKKO on Savonlinnan Punkaharjulla toimiva kansanopisto, joka perustettiin Laatokan rannalle Impilahden Viipulanniemeen 1906. Sieltä se siirtyi 1940 Punkaharjun Valoniemeen.


title: Itä-Karjalan Kansanopisto

text: Opisto on panostanut voimakkaasti maahanmuuttajaväestön koulutukseen. Sen opetussisältöön kuuluvat suomen kielen ja suomalaisen kulttuurin linja, matkailu- ja kielilinja, lasten- ja kodinhoidon linja, viestintä- ja ilmaisutaidon linja sekä peruskoululinja kymppiluokkineen. Opisto antaa maahanmuuttajien ammatilliseen peruskoulutukseen valmistavaa valmennusta ja tarjoaa ammattitutkinto-opintoja asioimistulkeiksi, kotityö- ja siivousalalle, koululaisten aamu- ja iltapäivätoiminnan ohjaajaksi, hierojaksi ja maaseutumatkailun alalle.


title: Bergeron

text: Bergeron on seuraavien henkilöiden sukunimi:


title: Nowak

text: Nowak on muun muassa seuraavien henkilöiden sukunimi:


title: Kanneljärven Opisto

text: Kanneljärven Opisto on Lohjalla Hormajärven rannalla toimiva sitoutumaton kansanopisto. Se järjestää nuoriso- ja vapaa-ajan ohjaajan ammatillista peruskoulutusta, vapaan sivistystyön koulutusta, aikuisten perusopetusta ja perusopetuksen lisäopetusta (kymppiluokka). Kuvataidelinja valmentaa sisäänpääsyyn muun muassa muotoilun, valokuvauksen ja muiden visuaalisten alojen oppilaitoksiin. Maahanmuuttajille on oma kotoutumislinja.


title: Kanneljärven Opisto

text: Kanneljärven Opisto perustettiin nimellä Uudenkirkon Kansanopisto vuonna 1894 Karjalankannaksella Kanneljärven kylässä. Talvisodan takia opisto siirtyi joulukuussa 1939 Vihtiin Uudellemaalle, josta se siirtyi 1953 nykyiseen paikkaansa Lohjan Hormajärven rannalta.


title: Kaappi

text: Kaappi on laatikonmuotoinen, tavaroiden säilytykseen tarkoitettu tila, joka koostuu kolmesta seinästä ja yhdestä ovesta. Kaappi voi olla joko lattialla seisova pöytäkaappi, sitä korkeampi komero tai seinälle ripustettu seinäkaappi.


title: Kaappi

text: Kaapeissa on säilytettävistä tavaroista riippuen usein myös hyllyjä, joko kiinteitä tai irrotettavia ja korkeudeltaan säädettäviä. Muita kaappien sisusteita ovat ripustuskoukut, vaatetangot ja esiin vedettävät laatikostot tai ritiläkorit.


title: Kaappi

text: Kaappien valmistusmateriaali riippuu niiden käyttöalueesta ja tarkoituksesta. Esimerkiksi lokeroiksi kutsuttavat julkisessa käytössä olevat lukolliset kaapit on valmistettu metallipellistä, kun taas esimerkiksi kotitalouksissa olevat irtaimet ja kiinteät kaapit on valmistettu puusta tai kalustelevystä, kuten MDF:stä tai lastulevystä. Muita materiaaleja voivat olla muovi ja erilaiset komposiitti- eli yhdistelmämateriaalit.


title: Kaappi

text: Joissakin kaapeissa, kuten vaatekaapeissa sekä kylpyhuoneiden kaapistoissa käytetään liukuovia, jotka eivät avautuessaan vie tilaa. Myös kirjahyllyissä voi olla erillisiä suljettavia kaappeja.


title: Kaappi

text: Eräs historian tunnetuimmista kaapinvalmistajista oli Thomas Chippendale (1718–1779).


title: Mikael Hidén

text: Mikael Juhana Vilhelm Hidén (s. 7. joulukuuta 1939 Vihti) on suomalainen oikeustieteilijä. Hän oli Helsingin yliopiston valtiosääntöoikeuden ja kansainvälisen oikeuden professori vuodet 1977–2007. Hänen väitöskirjansa (1970) aiheena oli eduskunnan oikeusasiamies.


title: Mikael Hidén

text: Hidén valmistui lainopin kandidaatiksi 1962, lisensiaatiksi 1963 ja tohtoriksi 1970. Varatuomarin arvon hän sai 1972. Hän teki opintomatkan Yhdysvaltoihin 1965–1966 ja valmistui Chicagon yliopistosta maisteriksi (Master of Comparative Law) 1966.


title: Mikael Hidén

text: Hidén valittiin Suomalaisen Tiedeakatemian jäseneksi vuonna 1991.


title: Lokero

text: Lokero on pieni, ja yleensä kapea säilytystila. Niitä löytyy yleensä monilta julkisilta paikoilta, kuten työpaikoilta, yläasteista ja lukioista. Ne vaihtelevat kooltaan, tarkoitukseltaan, rakennukseltaan ja turvallisuudeltaan. Joissakin Yhdysvaltain kouluissa on päädytty poistamaan lokerot kokonaan, koska niiden on todettu olevan oppilaille liian hyvä asiattomien ja jopa vaarallisten tavaroiden säilyttämispaikka. Lokeroita löytyy myös esimerkiksi rautatieasemilta. Lisäksi postien kauppoihin sijoittamat pakettiautomaatit ovat lokerikkoja.


title: Touch

text: Touch voi tarkoittaa ainakin seuraavia:


title: Jääpallon Elitserien-kausi 2012–2013

text: Ruotsin jääpallon Elitserien pelattiin kaudella 2012-2013 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan.


title: Jääpallon Elitserien-kausi 2012–2013

text: Uusina joukkueina sarjaan olivat nousseet Allsvenskanista IFK Motala ja Ljusdals BK, jotka korvasivat edellisenä kautena sarjasta pudonneet Kalixin ja Tillbergan.


title: Jääpallon Elitserien-kausi 2012–2013

text: Loppuotteluun selvisivät edellisen kauden mestari Sandviken ja Hammarby. Friends Arenalla pelatun loppuottelun voitti Hammarby maalein 9-4. Ottelua seurasi 38 474 katsojaa, mikä oli Ruotsin jääpallofinaalien uusi ennätys.


title: Jääpallon Elitserien-kausi 2012–2013

text: Kahdeksan parasta pudotuspeleihin, neljä viimeistä putoamiskarsintaan.


title: Jääpallon Elitserien-kausi 2012–2013

text: Puolivälierät ja välierät pelattiin paras viidestä -systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.


title: Jääpallon Elitserien-kausi 2012–2013

text:
17.3.2013 Friends Arena, Solna Yleisöä: 38 474
Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.


title: Vuorotteleva sarja

text: Vuorotteleva sarja tarkoittaa matematiikassa sellaista sarjaa, jonka termit ovat vuorotellen positiivisia ja negatiivisia. Täsmällisemmin määriteltynä vuorotteleva sarja on muotoa


Vuorotteleva sarja


title: Vuorotteleva sarja

text: oleva sarja, missä formula_2 jokaisella formula_3


title: Vuorotteleva sarja

text: Vuorotteleva sarja suppenee, jos sen osasummien


title: Vuorotteleva sarja

text: muodostama jono formula_5 suppenee.


title: Vuorotteleva sarja

text: Leibnizin kriteerio, toiselta nimeltään Leibnizin testi vuorotteleville sarjoille, antaa riittävän ehdon vuorottelevan sarjan suppenemiselle. Sen ehdot ovat yksinkertaiset eikä niiden tarkasteleminen vaadi osasummien laskemista.


title: Vuorotteleva sarja

text: Lause: Sarja


title: Vuorotteleva sarja

text: jonka termit ovat vuorotellen positiivisia ja negatiivisia, on varmasti suppeneva jos termien itseisarvot lakkaamatta pienenevät ja niiden raja-arvona on 0, siis


title: Vuorotteleva sarja

text: Todistus: Oletetaan, että positiiviterminen jono formula_8 suppenee monotonisesti kohti lukua 0. Jos yhdistämme sarjan formula_9 termit kaksittain


title: Vuorotteleva sarja

text: niin kaikki suluissa olevat summat ovat positiivisia ja saamme osasummille epäyhtälöketjun


title: Vuorotteleva sarja

text: Jos taasen yhdistämme sarjan termit toisella tavalla, saamme


title: Vuorotteleva sarja

text: Jälleen suluissa olevat summat ovat positiivisia ja päädymme tulokseen


title: Vuorotteleva sarja

text: Yhtälöstä


title: Vuorotteleva sarja

text: seuraa edelleen, että


title: Vuorotteleva sarja

text:
oli summausindeksi formula_16 mikä hyvänsä.
Lopulta, koska oletimme ehdon formula_17 olevan voimassa, saamme


title: Vuorotteleva sarja

text: Näin ollen meillä on kasvava lukujono ja vähenevä lukujono, joista toinen on aina toista suurempi ja joiden yleisten termien raja-arvon erotus lähenee lukua 0, joten lukujonot suppenevat kohti yhteistä raja-arvoa formula_9. Alun oletuksilla siis osasummien muodostama lukujono formula_20 suppenee ja


title: Vuorotteleva sarja

text: Vuorottelevan sarjan summaa formula_9 voidaan arvioida laskemalla sarjan osasummia formula_20. Jos sarjan termit ovat monotonisesti väheneviä, voidaan virhetermin suuruutta arvioida ensimmäisestä summasta poisjätetystä termistä, sillä


title: Vuorotteleva sarja

text: ja näin saadaan virhetermille arvio


Vuorotteleva sarja


title: Vuorotteleva sarja

text: Sarja formula_26 on itseisesti suppeneva, jos sarja formula_27 suppenee.


title: Vuorotteleva sarja

text: Lause: Itseisesti suppeneva sarja suppenee myös tavallisessa mielessä.


title: Vuorotteleva sarja

text:
Todistus:
Oletetaan, että sarja formula_26 suppenee itseisesti. Tällöin sarjat formula_29 ja formula_30 suppenevat.


title: Vuorotteleva sarja

text: Koska epäyhtälöt


title: Vuorotteleva sarja

text: ovat aina voimassa, niin majoranttiperiaatteen mukaan myös sarja formula_32 suppenee.


title: Vuorotteleva sarja

text: Näin ollen formula_33 suppenee kahden suppenevan sarjan erotuksena, sillä


title: Vuorotteleva sarja

text: Itseisesti suppenevan sarjan termit voidaan järjestään uudelleen, jolloin sarja pysyy suppenevana ja summa muuttumattomana.


title: Vuorotteleva sarja

text: Sarja suppenee ehdollisesti, jos se suppenee, mutta ei suppene itseisesti. Esimerkiksi sarja


title: Vuorotteleva sarja

text: suppenee Leibnizin kriteerion perusteella, mutta ei suppene itseisesti, sillä harmoninen sarja formula_36 hajaantuu.


title: Vuorotteleva sarja

text: Ehdollisesti suppenevan sarjan termien järjestystä ei voi muuttaa, minkä näkee seuraavasta esimerkistä.


title: Vuorotteleva sarja

text: Järjestetään termit uudelleen seuraavasti:


title: Vuorotteleva sarja

text: jolloin päädyttäisiin tulokseen


title: Vuorotteleva sarja

text: mikä luonnollisestikaan ei pidä paikkaansa.


title: Lokakuun aukio (Minsk)

text: Lokakuun aukio (, ) on Valko-Venäjän pääkaupunki Minskin keskustasta koilliseen johtavan Itsenäisyyden valtakadun () varrella kantakaupungissa sijaitseva suuri aukio. Se on yhdessä aukiolla sijaitsevan, kongresseihin, vastaanottoihin, teatteri- ja musiikkiesityksiin käytetyn Tasavallan palatsin kanssa keskeinen areena Valko-Venäjän tasavallan seremoniallisissa ja kansalaisilleen järjestämissä tapahtumissa. Aukiolle sijoitetaan talvisin tasavallan virallinen Uudenvuoden kuusi. Aukion laidalla sijaitsee Valko-Venäjän Suuren isänmaallisen sodan historian valtionmuseo.


title: Lokakuun aukio (Minsk)

text:
Aukion lähitienoot tunnettiin jo 1800-luvulla nimellä "Uusi paikka" ("Uusi kaupunki"). Alueen keskellä, silloiseen keskuspuiston alueella toimi kauppatori. Kauppatori siirrettiin kuitenkin jo 1800-luvun puolivälissä toisaalle. 1800-luvun lopulla keskuspuistoon rakennettiin kaupungin teatteri (nykynimeltään "Kansallinen akateeminen Janka Kupalan teatteri"). Tämä pieneksi kutistunut puisto ja siellä sijaitseva teatteri on nykyään aivan Lokakuun aukion eteläpuolella, Itsenäisyyden valtakatun toisella puolella. Lokakuun aukion nykymuoto alkoi hahmottua toisen maailmansodan jälkeen. Tuolloin aukiota kutsuttiin Keskusaukioksi (Tserntralnaja). 1950–1970-luvuilla se oli sotilasparaatien ja mielenosoitusten tapahtumapaikkana. Puiston laidalla oli hallitukselle aidattu katsomo. Vuonna 1984 aukio sai nimen "Lokakuun aukio". Vuonna 2001 aukiolle valmistui arkkitehti M. Pirogovin johdolla suunniteltu Tasavallan palatsi, ja aukio sai nykyisen perusrakenteensa.
Lokakuun aukion etelälaidalla lähellä Itsenäisyyden valtakatua on "Valko-Venäjän etäisyyksien nollapiste". Se toimii esimerkiksi maantiekartan etäisyyksien lähtöpisteenä Valko-Venäjällä. Monumentin suunnittelivat arkkitehti A. Sardanov, kuvanveistäjä Aljaksandr Finsk ja metallitaiteilija V. Zavedejevin ja se paljastettiin vuonna 1998.


title: Lokakuun aukio (Minsk)

text:
Lokakuun aukion etelälaidalla on Minskin metron vilkkaimpiin kuuluva Kastrytšnitskajan metroasema (suom. Lokakuun (aukion) metroasema), joka samalla toimii risteysasemana toiselle metrolinjalle.
 (Huom. Osa uudehkoja teoksia ja siksi ei-vapaan panoraaman piirissä)


title: Tasavallan palatsi

text: Tasavallan palatsi voi tarkoittaa esimerkiksi seuraavia rakennuksia:


title: Hautvuori

text: Hautvuori eli Haukvuori on Varsinais-Suomessa Laitilan Pirttikylässä sijaitseva louhikkoinen kalliomäki, jossa on muinaislinnan rakenteita. Kaivauksissa tehdyt löydöt ajoitetaan pronssikaudelle. Linnalle on läheiseltä tieltä merkitty polku ja pystytetty opastaulu.


title: Hautvuori

text: Linnavuori sijaitsee Laitilan kirkosta 4,9 kilometriä itäkaakkoon Pirttikylässä. Paikka on yleisesti kivistä, mutta mäen juurelle asti on raivattu peltomaata. Hautvuori kohoaa 20-30 metriä ympäristöään korkeammalle. Kalliossa on pitkiä halkeamia, joiden välissä on luolia. Loivassa rinteessä, joka viettää länteen ja lounaaseen, löytyy epäyhtenäinen 22 metriä pitkä kivivalli. Muut rinteet ovat hyvin jyrkkiä eikä niitä ole tarvinnut suojata varustuksella. Mikäli ajoitus varhaismetallikaudelle pitää paikaansa, on meri ulottunut alueille, joiden korkeus merenpinnasta on nykyään noin 10 metriä. Linnan ympäristö on nykyään yli 20 metriä merenpinnan yläpuolella.


title: Hautvuori

text: Kaivauksissa, joita tehtiin vuosina 1886 ja 1903, löytyi pääasiassa keramiikkaa. Se oli tekstiilipainanteisesta, johon oli tikulla painettu kuoppia ja hammastetulla leimaisimella painettu kulmanauha- ja kuusenhavukuvioita. Näin valmistettua keramiikkaa esiintyi pääasiassa varhaismetallikaudella eli pronssikaudella. Lokakuussa 2015 tarkastettiin kallion luolan perältä löytyneen hioimen löytöpaikka. Hioimen tarkka ajoitus on vielä auki, mutta se on kuitenkin esihistoriallinen.


title: Hautvuori

text: Museovirasto on karsinut puustoa ja hoitanut linnan aluetta vuonna 1994 Teija Tiitinen johdolla. Läheiseltä autotieltä on mäelle merkitty polku.


title: Hautvuori

text: Paikka on ollut tunnettu jo 1800-luvulta lähtien. Siellä suoritti ensimmäisenä arkeologisia kaivauksia Hjalmar Appelgren vuonna 1886 ja toisena Julius Ailio vuonna 1903. Kaivauksissa on löydetty tekstiilikeramiikkaa ja Morbyn keramiikkaa, jonka perusteella paikka on ollut käytössä jo varhaismetallikaudella. Tästä tehtiin myös se päätelmä, että se oli jo silloin linnavuorena. Täman jälkeen paikalla on ainoastaan käyty tarkastamassa kohteen kunto. Näin ovat tehneet Anna-Liisa Hirviluoto (inventointi vuonna 1955), Jussi-Pekka Taavitsainen ja Jyri Saukkonen (tarkastus, 1986), Tryggve Gestrin, Hanna Kääriäinen ja Jyri Saukkonen (tarkastus, 1989), Sirkku Pihlman (inventointi, 1994) ja Kaisa Lehtonen (tarkastus, 2015).


title: Kiljusen herrasväen uudet seikkailut

text: Kiljusen herrasväen uudet seikkailut on suomalainen elokuva vuodelta 1990. Se perustuu Jalmari Finnen Kiljusen herrasväestä kertovaan kirjasarjaan.


title: Heather Tom

text: Heather Marie Tom (s. 4. marraskuuta 1975 Hinsdale, Illinois) on yhdysvaltalainen näyttelijä. Hänet tunnetaan Suomessa etenkin rooleistaan televisiosarjoissa "Tunteita ja tuoksuja" ja "Kauniit ja rohkeat".


title: Heather Tom

text: Heather Tom aloitti uransa 1980-luvun lopussa. Vuonna 1991 hän sai Victoria Newmanin roolin saippuasarjasta "Tunteita ja tuoksuja". Hän näytteli sarjassa kahdentoista vuoden ajan, kunnes jätti sen vuoden 2003 lopussa. Heti tämän jälkeen hän siirtyi näyttelemään "One Life to Live" -nimiseen televisiosarjaan, jossa hän näytteli kolme vuotta Kelly Crameria. Hahmo vieraili myös "All My Children" -nimisessä saippuasarjassa. Vuodesta 2007 lähtien Tom on näytellyt Katie Logania saippuasarjassa "Kauniit ja rohkeat". Hän on voittanut urallaan lukuisia Daytime Emmy -palkintoja niin "Tunteista ja tuoksuista" kuin "Kauniista ja rohkeistakin".


title: Heather Tom

text: Tom on ollut vuodesta 2011 lähtien naimisissa James Achorin kanssa. Heidän esikoisensa syntyi vuonna 2012.


title: Don Diamont

text: Don Diamont (s. Donald Feinberg; 31. joulukuuta 1962 New York, New York) on yhdysvaltalainen näyttelijä. Hänet tunnetaan Suomessa parhaiten rooleistaan televisiosarjoista "Tunteita ja tuoksuja" ja "Kauniit ja rohkeat".


title: Don Diamont

text: Don Diamont aloitti uransa 1980-luvun puolessa välissä, jolloin hänellä oli muun muassa pikku rooli sarjassa "Päivien viemää". Vuonna 1985 hän sai Brad Carltonin roolin saippuasarjasta "Tunteita ja tuoksuja". Hänen hahmostaan tuli erittäin suosittu ja hän näytteli sarjassa aina vuoteen 1996 asti, jolloin hän päätti pitää pienen tauon. Hän palasi kuitenkin sarjaan takaisin jo vuonna 1998 ja näytteli Brad Carltonin roolia aina vuoteen 2009 asti, jolloin hahmo tapettiin pois sarjasta. Vuodesta 2009 lähtien hän on näytellyt sarjassa "Kauniit ja rohkeat" Bill Spencerin roolia.


title: Don Diamont

text: Don Diamont on juutalainen. Hän meni naimisiin Rachel Braunin kanssa 1994 ja pariskunta sai neljä lasta. Avioliitto päättyi kuitenkin avioeroon vuonna 2002. Vuonna 2012 hän meni naimisiin Cindy Ambuehlin kanssa, jonka kanssa hänellä on vuonna 2003 syntyneet kaksoset.


title: Juhana Uusikartano

text: Juhana "Juho" Uusikartano (synt. Johan Antinpoika Uuskartano, 18. joulukuuta 1772 Honkilahti – 15. maaliskuuta 1835 Honkilahti) oli suomalainen maallikkosaarnaaja. Hänet tunnetaan Satakunnassa 1800-luvun alkupuolella vaikuttaneen hyppyherätyksen alullepanijana ja ensimmäisenä johtajana. Kotipaikkansa Honkilahden Auvaisten kylän mukaan lempi- tai pilkkanimensä "Auvaisten paavi" saanut Uusikartano koki uskonnollisen herätyksen vuonna 1817. Varsinaiselta ammatiltaan hän oli seppä.


title: Juhana Uusikartano

text: Rukoilevaisissa toimineen vaikuttajan Matti Paavolan mukaan Uusikartano oli alkoholisoitunut ja sai voimakkaita hengellisiä kokemuksia, jotka hän tulkitsi Jumalan viesteiksi. Hän järjesti kotitalossaan seuroja, joissa osallistujat kiitosvirsiä veisatessaan alkoivat hyppimään ja taputtamaan. Liikkeeseen kuuluivat myös profetiat, ilmestykset ja askeesi. Uusikartanon synnyttämä herätysliike levisi nopeasti vanhoille rukoilevaisten alueille eri puolille eteläistä Satakuntaa ja maakunnan rannikkoseutua sekä myös Vakka-Suomen puolelle muun muassa Laitilaan. Toinen ja laajempi hyppyherätyksen aalto lähti leviämään vuonna 1827. Uusikartano jättäytyi pois liikkeestä 1820- ja 1830-lukujen vaihteessa ja hänen tilalleen nousivat Eurajoelta kotoisin ollut Johan Dahlberg sekä tältä oppia saanut luvialainen Mikael Rostedt.


title: Juhana Uusikartano

text: Vanha rukoilevaisherätys luotti Raamattuun ainoana Jumalan ilmoituksen lähteenä, mutta Uusikartano korosti sen sijaan ihmisen omassa mielessään kokemaa "sisäistä ilmoitusta". Tämä johti Raamatun merkityksen vähenemiseen, joka herätti suurta vastustusta sekä luterilaisen kirkon papistossa, että rukoilevaisten johtohahmoissa. Hämmennystä herätti myös Uusikartanon väite, että hän pystyi ihmistä silmiin katsomalla kertomaan, joutuuko tämä kuoltuaan taivaaseen vai helvettiin. Uusikartanon vastustajat kuvailivat häntä usein ylimieliseksi ja ylpeäksi.


title: Juhana Uusikartano

text: Jotkut tutkijat pitävät Uusikartanon luomaa hyppyherätystä nykyisen kaltaisen rukoilevaisliikkeen alkuna. Rukoilevaiset itse kuitenkin katsovat liikkeensä syntyneen 1700-luvun puolivälin kansanherätyksen myötä.


title: Nick Fairley

text: Nicholas Lachester "Nick" Fairley (s. 23. tammikuuta 1988 Mobile, Alabama) on yhdysvaltalainen amerikkalaisen jalkapallon pelaaja, pelipaikaltaan sisempi puolustuksen linjamies. Hän edustaa tällä hetkellä NFL-liigan Detroit Lionsia, jota ennen pelasi yliopistojalkapalloa Auburnin yliopiston joukkueessa.


title: Nick Fairley

text: Lions varasi Fairleyn vuoden 2011 NFL:n varaustilaisuuden ensimmäisellä kierroksella, tilaisuuden 13. pelaajana. Hän teki seuran kanssa nelivuotisen sopimuksen, jonka arvo allekirjoitusbonuksineen oli yhteensä 15,7 miljoonaa dollaria.


title: Lardarius Webb

text: Lardarius Webb (s. 12. lokakuuta 1985 Opelika, Alabama) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän edustaa tällä hetkellä NFL-liigassa pelaavaa Baltimore Ravensia.


title: Lardarius Webb

text: Webb voitti kaudella 2012 Ravensin riveissä Super Bowlin, joskin oli itse loukkaantuneena koko pudotuspelien ajan.


title: In His Prime 1927–1928

text: In His Prime 1927–1928 on kokoelma-albumi yhdysvaltalaisen blueslaulaja, lauluntekijä ja kitaristi Furry Lewisin varhaisimmasta tuotannosta.


title: In His Prime 1927–1928

text: Levy-yhtiö on yhdysvaltalainen Yazoo Records, joka on toiminut osoitteessa Newton, NJ 07860.


title: In His Prime 1927–1928

text: Esittelytekstin Furry Lewisin urasta ja levyllä olevista kappaleista on kirjoittanut Stephen Calt. Masteroinnin on tehnyt Nick Perls. Kansitaiteesta vastaa levy-yhtiö.


title: In His Prime 1927–1928

text: Levyjulkaisua varten on saatu lainaksi harvinaisia alkuperäisiä äänitteitä seuraavilta henkilöiltä: Bob Graf, Don Kent, Bernard Klatzko ja Nick Perls. Erityiskiitoksissa on mainittu Steve LaVere, jolta on saatu Lewisia koskevaa aineistoa.Kappaleella "Everybody's Blues" mandoliinia soittaa Charlie Jackson.


title: Liukuovi

text: Liukuovi on ovi, joka avautuu vaakatasossa liukumalla sille tarkoitettua linjaa pitkin. Liukuovityyppeihin kuuluvat taskuovet, lasiovet, sekä ohitusovet. Liukuovia käytetään yleisesti suihkuovina, lasiovina, verkko-ovina, ja vaatekaappien ovina. Maailman ensimmäiset liukuovet otettiin käyttöön Pompeijissa, Italiassa.


title: Metzger

text: Metzger on muun muassa seuraavien henkilöiden sukunimi:


title: Lasinen liukuovi

text: Lasinen liukuovi tai terassiovi on liukuovityyppi. Lasinen liukuovi on normaalisti yksittäinen ovi, joka koostuu kahdesta paneelitasosta, joista toinen on kiinteä ja toinen liikutettava. Toinen suunnittelutyyli on seinänkokoinen taskuovi, jossa on yksi tai useampi liikutettava paneeli. Lasinen liukuovi esiteltiin kansainvälisen arkkitehtuurin merkittävänä elementtinä Euroopassa ja Pohjois-Amerikassa ennen toista maailmansotaa.


title: Major League Baseball -kausi 2006

text: Major League Baseball kausi 2006 oli Major League Baseballin kausi, joka runkosarjan osalta alkoi 2. huhtikuuta. Viimeinen loppuottelu pelattiin 27. lokakuuta, jolloin St. Louis Cardinals saavutti neljännen voittonsa Detroit Tigersistä.


title: Major League Baseball -kausi 1889

text: Major League Baseball -kausi 1889 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat yhdeksän ottelun sarjassa, jossa New York Giants voitti Brooklyn Bridegroomsin 6-3.


title: Herättäjä (lehti)

text: Herättäjä oli vuosina 1909–1985 ilmestynyt kirkollinen lehti. Lehden perustivat Oskari Vihantola ja kansanedustaja K. R. Kares . K. R. Kares toimi lehden toimittajana vuoteen 1942 asti.


title: Coloradon tulvat 2013

text: Tulvat Yhdysvaltain Coloradon osavaltiossa surmasivat syyskuusta 2013 lähtien viisi ihmistä ja jätti noin 500 ihmistä saavuttamattomiin. Tiet, puhelinlinjat ja sähköt olivat poikki joillakin alueilla.


title: Coloradon tulvat 2013

text: Boulderista evakuoitiin 4 000 ihmistä. St. Vrain -joen tulvinta ajoi 7 000 Longmountin asukasta pois kodeistaan.


title: Ryhmän rankki

text: Algebrassa ryhmän G rankki, jota merkitään rank("G"), on pienin "G":n virittävän joukon mahtavuus. Formaalisti,


title: Ryhmän rankki

text: Jos "p" on alkuluku, sanotaan G:n "p"-rankiksi suurinta elementaarisen Abelin "p"-aliryhmän rankkia.


title: Elementaarinen Abelin ryhmä

text: Ryhmäteoriassa elementaarinen Abelin ryhmä on äärellinen Abelin ryhmä, jonka jokaisen alkion kertaluku jakaa alkuluvun "p". Erityisesti tällainen ryhmä on "p"-ryhmä. Äärellisviritteisten Abelin ryhmien luokittelulauseen mukaan elementaarinen Abelin ryhmä on muotoa


Elementaarinen Abelin ryhmä


title: Elementaarinen Abelin ryhmä

text: jollain epänegatiivisella kokonaisluvulla "n". Tässä formula_2 tarkoittaa kertalukua p olevaa syklistä ryhmää, ja näistä on otettu "n"-kertainen karteesinen tulo.


title: Tasavallan palatsi (Minsk)

text: Tasavallan palatsi (, ) on Valko-Venäjän pääkaupunki Minskin keskustassa Lokakuun aukiolla sijaitseva kongressi- ja kulttuuritalo, joka tunnetaan esimerkiksi virallisten vastaanottojen, konsertti- ja teatteriesityksien tapahtumapaikkana. Se on yhdessä ympäröivän aukion kanssa usein keskeinen tila Valko-Venäjän tasavallan seremoniallisten ja suurten julkisten tapahtumien järjestelyissä.


title: Tasavallan palatsi (Minsk)

text: Ajatus tasavallan kulttuuripalatsista lähti liikkeelle 1980-luvulle tultaessa ja Valko-Venäjän SNL:n silloinen johtaja eli maan kommunistisen puolueen keskuskomitean ensimmäinen sihteeri Pjotr Mašerov ryhtyi ajamaan sitä. Vuonna 1982 järjestettiin suunnittelukilpailu Tasavallan palatsista; kisan voitti valtiollinen Belgosprojekt. Vuonna 1984 aloitettiin tarkempi kulttuuripalatsin ja ympäröivän Lokakuun aukion arkkitehtoninen suunnittelu arkkitehti M. Pirogovin johdolla apunaan arkkitehdit V. Danilov, L. Zdanevitš, L. Moskalevitš, V. Novikov, N. Turljuk, V. Usimov ja A. Šabalin. Palatsin rakennustyöt käynnistyivät 1985, mutta ne keskeytyivät useaksi vuodeksi Neuvostoliiton romahtamisen ja taloustilanteen kurjistumisen seurauksena. Töitä jatkettiin uudelleen vuonna 1995. Rakennus otettiin osittaiseen käyttöön 3. lokakuuta 1997 ja se valmistui kokonaisuudessaan 31. joulukuuta 2001.


title: Tasavallan palatsi (Minsk)

text: Tasavallan palatsissa on suuressa salissa on istuinpaikka 2 700 katsojalle. Pienestä salista löytyvät tilat 470 hengelle ja konferenssihuoneesta 70 hengelle. Rakennuksen lehdistökeskukseen on varattu työpöytä 30 toimittajalle. Rakennuksessa on myös kahvio, ravintola (baari) ja erilaisia aula- ja näyttelytiloja. Tasavallan palatsin tapahtumien lipunmyynti on avoinna päivittäin kello 9–21.45, kahvila ja ravintola kello 12–24. Tapahtumiin voi ostaa pääsylippuja myös netin välityksellä.


title: Tasavallan palatsi (Minsk)

text: (Huom. uudehko, ei-vapaan panoraaman teos)


title: Hilde Fenne

text: Hilde Fenne (s. 12. toukokuuta 1993) on norjalainen uransa lopettanut ampumahiihtäjä.


title: Hilde Fenne

text: Nuorten MM-kilpailuissa Kontiolahdella 2012 Fenne saavutti kultaa pikakilpailussa ja viestissä sekä pronssia normaalimatkalla. Nové Měston MM-kisoissa 2013 Fenne hiihti avausosuuden Norjan kultaa voittaneessa viestijoukkueessa. EM-kilpailuissa hän sai viestipronssia 2014.


title: Hilde Fenne

text: Ampumahiihdon maailmancupissa Fenne debytoi Östersundissa kaudella 2012–2013 saavuttaen samalla ensimmäiset maailmancup-pisteensä oltuaan 30:s pikakilpailussa. Kymmenen parhaan joukkoon hän sijoittui ensimmäisen kerran kaudella 2015–2016 oltuaan kahdeksas Pokljukan takaa-ajokilpailussa. Maailmancupin kokonaiskilpailussa hän on ollut parhaimmillaan 55:s kaudella 2015–2016.


title: Hilde Fenne

text: Fenne lopetti uransa ampumahiihtäjänä keväällä 2018.


title: Elämysseikkailu (kirja)

text: Elämysseikkailu on Kari Sotamaan ja Riikka Ojanperän kirjoittama kirja, joka ilmestyi vuonna 2008 Readme.fi:n kustantamana. Kirja kertoo Sotamaan ja Ojanperän vuosina 2006-2007 tekemästä maailmanympärimatkasta. Kirja perustuu lähes kokonaan heidän matkan aikana kirjoittamaansa internet-blogiin, vaikkakin kirjoituksia on myöhemmin muokattu Suomessa.


title: Elämysseikkailu (kirja)

text: Sotamaa ja Ojanperä kertovat kirjassa seitsemän ja puoli kuukautta (toukokuusta 2006 tammikuuhun 2007) kestäneestä maailmanympärimatkastaan, jonka aikana he vierailivat New Yorkissa ja Havaijilla Yhdysvalloissa, Fidžillä, Australiassa, Uudessa-Seelannissa, Thaimaassa, Laosissa, Vietnamissa ja Kambodžassa. Kirjan alussa olevan johdannon mukaan he lähtivät matkalle saadakseen aikaa miettiä, mitä tehdä elämässään. Heidän mukaansa kirja kertoo, miten matka voi muuttaa ihmistä, ja mitä kaikkea maailmanympärimatkalla voi nähdä, tehdä ja kokea.


title: Rigi

text: Rigi on vuori Keski-Sveitsissä, Schwyzin ja Luzernin kantoneissa. Vuoren korkeimmat huiput ovat "Rigi Kulm" (1 798 m mpy.), "Rigi Hochflue" (1 698 m) ja "Rigi Scheidegg" (1 656 m).


title: Rigi

text: Rigi sijaitsee näyttävällä paikalla Vierwaldstätterseen, Zuginjärven ja Lauerzerseen välissä, näköetäisyydellä muun muassa Luzernista ja Zugista. Vuori onkin ollut matkailukohde jo 1700-luvun lopulla. Ensimmäinen majatalo vuorella otettiin käyttöön vuonna 1816. Parhaimmillaan Rigillä oli 1900-luvun alkupuolella noin 2 000 vuodepaikkaa. 1900-luvun jälkipuoliskolla Rigistä tuli enemmänkin päivämatkojen kohde. Rigillä käy vuosittain noin yli miljoona matkailijaa.


title: Rigi

text: Rigille rakennettiin rautatiet läheisiltä järviltä 1870-luvulla. Ensimmäisenä Rigibahn AG (RB) rakensi radan Vierwaldstätterseeltä, Vitznausta "Rigi Staffelhöheen" vuonna 1871. Rata on ensimmäinen yleisen liikenteen hammasrata Europassa. Arth–Rigi-Bahn (ARB) avasi radan Rigi Staffelhöhestä Rigi Kulmille vuonna 1873. Seuraavana vuonna Rigi Kaltbad–Scheidegg-Bahn (RSB) avasi radan "Rigi Kaltbadista" "Rigi Unterstetteniin". Rata jatkui Rigi Scheideggiin vuonna 1875. Sama vuonna ARB aloitti liikenteen Zuginjärveltä Arthista Rigin korkeimmalle vuorelle Rigi Kulmille.


title: Rigi

text: RSB lopetti toimintansa vuonna 1931. RB:n radan pääteasema siirtyi Arthista Arth-Goldauhun SBB:n aseman yhteyteen ja liikenne välillä Zuginjärvi – Arth-Goldau päättyi vuonna 1959. Rigin rautatieliikennettä hoitaa nykyään Rigi Bahnen AG.


title: Rigi

text: Rigi Kaltbadiin on Rigi Bahnenin köysirata Weggisistä ja Rigi Scheideggiin on köysirata Kräbelin asemalta. Lisäksi vuorella on useita hiihtohissejä.


title: Kanajärven talo

text: Kanajärven talo on Kalvolan Kanajärvellä Kanajärven rannalla Hämeenlinnassa sijaitseva Emanuel Kanajärven (1801-1868) syntymäkoti, jonka hän lunasti itselleen ja asui siellä perheineen, vaimonsa Eeva-Stiina Rimminpään ja poikansa Heikin kanssa kuolemaansa saakka. Talo on yksityisomistuksessa museona ja sitä on kunnostettu kesällä 2009 Teknillisen korkeakoulun opiskelijoiden kansainvälisellä arkkitehtileirillä.


title: Kanajärven talo

text: Kirjojen kerääjä Matti Pohto (1817–1857) majoittui matkoillaan usein Kanajärven taloon ja käytti sitä myös keräämiensä kirjojen säilytyspaikkana.


title: Kanajärven talo

text: Talo kuuluu Suomen valtakunnallisesti merkittäviin rakennettuihin kulttuuriympäristöihin.


title: Sabina Sharipova

text: Sabina Sharipova (s. 4. syyskuuta 1994 Taškent) on uzbekistanilainen tennispelaaja. Parhaimmillaan hän on ollut kaksinpelissä WTA-listan sijalla 137 helmikuussa 2017. Hän on voittanut urallaan 10 ITF-turnausta kaksinpelissä ja neljä nelinpelissä.


title: Kansanpuolue (Färsaaret)

text: Kansanpuolue () on färsaarelainen vuonna 1939 perustettu Färsaarten itsenäisyyttä kannattava puolue. Se kuuluu saaren merkittävimpiin puolueisiin, ja se on usein saanut noin viidenneksen annetuista äänistä.


title: Kansanpuolue (Färsaaret)

text: Kansanpuolueen tausta on itsehallintopuolueessa, josta se erosi maauudistuksesta johtuneiden kiistojen takia vuonna 1939. Jóannes Patursson perusti kansanpuolueen, johon liittyi sekä vuonna 1936 perustettu talouspuolue että noin puolet itsehallintopuolueen jäsenistä. Kansanpuolue alkoi ajaa Färsaarten taloudellista itsenäisyyttä Tanskasta, mihin vaadittiin paikallisten varojen parempaa hyödyntämistä.


title: Kansanpuolue (Färsaaret)

text: Kansanpuolue on saanut Färsaarten parlamenttivaaleissa yleensä noin viidenneksen äänistä. Parhaimmillaan se sai 1940-luvulla kolmissa vaaleissa yli 40 prosentin ääniosuuden. Paikkamäärältään kansanpuolue on ollut suurin puolue kuusien vaalien jälkeen. Vuoden 2011 vaaleissa kansanpuolue sai 22,5 prosenttia äänistä ja muodosti unionipuolueen, keskustapuolueen ja itsehallintopuolueen kanssa hallituksen.


title: Perfume (täsmennyssivu)

text: Perfume voi tarkoittaa ainakin seuraavia:


title: Tarha-adiantumi

text: Tarha-adiantumi eli kanadanhiussaniainen ("Adiantum aleuticum") on adiantumit-sukuun kuuluva laji.


title: Tarha-adiantumi

text: Lehdet ovat ohuet ja hienojakoiset. Niissä on viuhkamaiset lehdykät. Sen korkeus on 30-40 cm.


title: Tarha-adiantumi

text: Kasvi on kotoisin Alaskasta.


title: Tarha-adiantumi

text: Tarha-adiantumi menestyy varjossa. Maan tulee olla multava, ravinteikas ja kostea. Se soveltuu maanpeittokasviksi ja sopii rodo- ja metsäpuutarhaan.


title: Englannin 1. divisioonan kausi 1895–1896

text: Englannin 1. divisioonan kausi 1895-1896 oli oli kahdeksas kausi jolloin ratkottiin The Football Leaguen mestaruus. Mukana 1.divisioonassa oli kuusitoista joukkuetta. Sarjan voittaja oli liigan mestari, ja kaksi viimeistä joutuivat testiotteluihin 2. divisioonan parhaita vastaan.


text: Uutena joukkueena 1.divisioonassa pelasi 2.divisioonasta noussut Bury FC, joka korvasi sarjasta pudonneen Liverpool FC:n.


text: Liigan mestaruuden voitti Aston Villa.


text: Kaksi viimeistä joukkuetta joutuivat testiotteluihin 2.divisioonan kolmea parasta vastaan.


text: Testiotteluissa kohtasivat 1.divisioonan kaksi viimeistä ja 2.divisioonan kaksi parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.


text: Testiotteluiden jälkeen Liverpool nousi 1.divisioonaan ja Small Heath putosi 2.divisioonaan.


title: Robert Lytton

text: Robert Bulwer-Lytton, Lyttonin 1. jaarli (8. marraskuuta 1831 Lontoo – 24. marraskuuta 1891 Pariisi, Ranska) oli brittiläinen runoilija ja diplomaatti, joka toimi Intian varakuninkaana vuosina 1876–1880.


title: Robert Lytton

text: Robert Lyttonin isä oli Lyttonin paronin arvon saanut tunnettu kirjailija ja poliitikko Edward Bulwer-Lytton. Robert Lyttonin diplomaattiura käynnistyi vuonna 1850 attašeana hänen setänsä Henry Bulwerin johtamassa Britannian Washingtonin-lähetystössä. Seuraavina vuosikymmeninä hän työskenteli lähetystöissä eri puolilla Eurooppaa. Vuonna 1873 hän peri isänsä paroninarvon ja sai seuraavana vuonna nimityksen lähettilääksi Lissaboniin.


title: Robert Lytton

text: Pääministeri Benjamin Disraeli järjesti marraskuussa 1875 Lyttonin nimityksen Intian varakuninkaaksi ja hän aloitti tehtävässä seuraavana vuonna. Lytton järjesti Delhissä 1. tammikuuta 1877 seremonian, jossa kuningatar Viktoria huudettiin Intian keisarinnaksi. Hän oli huolissaan Venäjän vaikutusvallan kasvusta Intian naapurimaassa Afganistanissa ja halusi turvata brittiläisen Intian rajat sotilaallisesti. Lytton kävi neuvotteluja Afganistanin johtajan Shir Ali Khanin kanssa, mutta yhteisymmärrystä ei syntynyt. Seurauksena oli toinen afgaanisota vuosina 1878–1880. Lytton toteuttamia uudistuksia Intiassa olivat maan sisäisten tullien lakkauttaminen ja yhden kuudesosan siviilihallinnon viroista varaaminen intialaisille. Hän joutui lisäksi kamppailemaan maassa riehunutta suurta nälänhätää vastaan. Liberaalin William Gladstonen tultua pääministeriksi vuonna 1880 Lytton jätti tehtävänsä Intiassa ja sai samalla Lyttonin jaarlin sekä Knebworthin varakreivin arvon. Hän eleli sen jälkeen tiluksillaan Englannissa, kunnes sai 1887 nimityksen Britannian suurlähettilääksi Pariisiin. Tätä virkaa hän hoiti kuolemaansa asti.


title: Robert Lytton

text: Lytton kirjoitti ja julkaisi runoja nimellä Owen Meredith ja aikalaiset tunsivat hänet luultavasti paremmin runoistaan kuin virkaurastaan. Hänen teoksiaan olivat muun muassa runokokoelmat ""Clytemnestra... and other poems" (1855) ja "The wanderer" (1858), runoteos "Lucile" (1860), romaani "The ring of Amasis" (1863) sekä kaksiosainen "The Life, Letters and Literary Remains of Edward Bulwer, Lord Lytton" (1883). Hänen kirjeenvaihtonsa julkaistiin vuonna 1906.


title: Robert Lytton

text: Robert Lyttonin poika Victor Lytton toimi 1920-luvulla Bengalin kuvernöörinä ja lyhyesti Intian varakuninkaana. Nuorempi poika Neville Lytton oli sotilas, taidemaalari ja urheilija.


title: Matti Lainema

text: Matti Kustaa Juhani Lainema (s. 1939) on suomalainen tietokirjailija, yrityskonsultti ja -kouluttaja, hallitusammattilainen ja sijoittaja. Hän väitteli kauppatieteiden tohtoriksi Turun kauppakorkeakoulusta 1996.